Pengalaman Bersalin Induce Sebab Overdue. Sakit Tak? Ada Risiko?

Bersalin Induce
Biasanya bila kita dengar perkataan induce ni, bermacam-macam ketakutan mula terbayang. Ada dengar daripada orang yang induce ni sakit la, sehingga sanggup tak nak diinduce. Tapi sebenarnya bersalin induce sebab overdue ni adalah perkara biasa dan tidak perlu dirisaukan sangat. Ada juga yang terlampau risau kerana bila induce guna belon. Tidak kurang juga yang takut kena induce tetapi tiada epidural, terutamanya di hospital kerajaan.
Apa itu induce bersalin?
Tetapi sebelum itu, mari kita selami dulu apa maksud dan makna induce tersebut. Jika doktor anda berasa risau dengan kesihatan anda atau kesihatan bayi anda di penghujung kehamilan, doktor tadi mungkin menyarankan supaya mempercepatkan proses untuk bersalin tadi. Ini lah yang disebut sebagai induce. Daripada menunggu sakit untuk bersalin berlaku secara semulajadi, doktor mungkin menggunakan dadah atau prosedur untuk melakukan induce dengan lebih awal.

Tidak kira usia kandungan 36, 37, 38, 39 atau 40 minggu sekalipun, ikut kata doktor yang lebih mengetahui kondisi kita. Kalau ini anak pertama, tanya doktor betul-betul. Ikuti pengalaman yusrina yang kena bersalin induce sebab doktor cakap takut bayi lemas.
Pengalaman bersalin induce
Takut ada, seriau pun ada bila baca pengalaman induce yang dikongsikan di sini. Bagai sesiapa yang sudah dekat tarikh mahu bersalin, banyak-banyak berdoa pada Allah.

Bila kena jalankan prosedur induce?
1. Melebihi tarikah jangkaan bersalin
Bersalin induce sebab overdue ni sering disarankan bagi mereka yang telah menjangkau tarikh jangkaan bersalin selama 1 ke 2 minggu. Selepas 41 minggu, risiko untuk sebarang komplikasi adalah lebih besar kepada ibu dan bayi.

2. Air ketuban sudah pecah
Keduanya, air ketuban telah pecah tetapi anda belum merasa sakit untuk bersalin. Sebaik sahaja air ketuban pecah, anda dan bayi anda mempunyai risiko yang lebih besar untuk mengalami jangkitan. Bagaimanapun anda mungkin tidak memerlukan induce serta-merta. Kadang-kala masih selamat untuk anda biarkan kesakitan tersebut datang dengan semulajadi.
3. Mengidap diabetes (kencing manis) dan darah tinggi
Seterusnya, anda mempunyai masalah kesihatan yang meletakkan anda dan bayi anda dalam bahaya. Terutamanya jika anda mempunyai diabetes, tekanan darah tinggi, doktor anda mungkin mahu anda induce.
Ujian telah menunjukkan bahawa bayi anda mungkin bermasalah. Pada kebiasaannya ia disebabkan oleh bayi anda yang membesar secara tidak normal atau mempunyai kadar degupan jantung yang luar biasa.
4. Masalah plasenta
Plasenta anda tidak berfungsi dengan sepatutnya, anda mempunyai terlalu sedikit cecair amnion atau bayi anda tidak membesar sebaik mungkin. Sebagai contoh, plasenta mungkin menjadi kurang berkesan di dalam menghantar zat-zat kepada bayi anda, meningkatkan risiko lahir mati atau masalah lain.
5. Masalah aliran darah pada bayi
Anda telah menghidap preeclampsia, sejenis keadaan serius yang membahayakan kesihatan dan menyekat pengaliran darah ke bayi anda.
6. Ada sejarah lampau
Jika anda pernah melalui episod kelahiran mati, anda disarankan untuk melakukan induce sebagai langkah berjaga-jaga. Lebih baik bersalin induce.
Apa risiko bersalin induce?
Dengan melakukan induce sebab overdue atau di atas apa-apa sebab sekalipun, anda perlu tahu risiko-risiko yang terlibat. Di antaranya adalah:

Anda perlu dibedah atau caesarean. Induce tadi akan menjurus kepada pembedahan jika serviks anda belum lagi menipis, melembut dan mengembang. Jika ini bayi pertama anda, risiko pembedahan setelah diinduce juga tinggi.
Bayi pra-matang. Jika induce dilakukan terlalu awal, ia mungkin menyebabkan bayi anda lahir pra-matang.
Kadar denyutan jantung rendah. Ubat-ubatan yang digunakan untuk induce iaitu oxytocin atau prostaglandin, mungkin menyebabkan terlalu banyak contraction. Ini boleh merendahkan bekalan oksigen kepada bayi dan merendahkan kadar denyutan jantung bayi.
Sesetengah kaedah dalam melakukan induce seperti memecahkan air ketuban boleh meningkatkan risiko jangkitan kepada ibu dan bayi.
Masalah tali pusat. Induce akan meningkatkan risiko tali pusat turun ke bawah dan mengurangkan bekalan oksigen bayi.
Pendarahan selepas kelahiran. Otot rahim berisiko untuk tidak mengecut dengan elok selepas anda melahirkan bayi, yang akan menyebabkan pendarahan selepas kelahiran.

Akhir kata
Diharapkan anda sekarang telah faham sedikit sebanyak tentang bersalin induce sebab overdue dan risiko-risiko induce tersebut. Banyakkan berdoa sepanjang anda hamil semoga ianya dipermudahkan dan anda mendapat bayi yang sihat.


Koma Ketika Pembedahan C-Section, Wanita Ini Akhirnya Jumpa Anak 5 Bulan Kemudian

Sudah semestinya saat paling membahagiakan bagi seorang ibu selepas melahirkan anak adalah ingin melihat dan menyentuh wajah anak dilahirkan dengan selamat. Tapi berbeza pula dengan nasib ibu ini dimana beliau tidak dapat melihat wajah kesayangan kerana mengalami koma selepas bersalin dalam tempoh masa yang lama.
KOMPLIKASI KETIKA C-SECTION

Nur Fadilla atau lebih dikenal dengan Mokla (28), sebagaimana diceritakan dalam status Facebook, mengalami komplikasi ketika melahirkan anaknya yang pertama ketika operasi caesar (C-Section) pada 18 November tahun lalu selepas baru sahaja 6 hari lebih ‘due’ bersalin.
Semasa proses pembedahan C-Section, Moklah mengalami komplikasi dan jantungnya berhenti seketika. Walaubagaimanapun, selepas 10 minit nadi Mokhla kembali dan anaknya selamat dilahirkan. Namun apa yang menyedihkan pihak perubatan adalah Mokhla mengalami koma kerana bekalan oksigen yang tidak cukup di otaknya.

JUMPA ANAK SELEPAS 5 BULAN KOMA

Selepas 5 bulan, pada tanggal 2 April, Mokhla akhirnya sedar dari koma dan berhasrat untuk bertemu dengan anaknya.

Perkongsian gambar ini di laman Facebook menjadi viral dan mendapat lebih dari 1,500 shares. Ternyata orang ramai bersyukur kerana si ibu ini dapat melihat anaknya dan berdoa supaya kembali sihat seperti sediakala.
Sumber: Hasirah Nujiey


Antara Bersalin Normal vs Caesar, Yang Mana Lagi Sakit?

Sakit bersalin adalah sesuatu yang sangat digeruni sesetengah wanita. Tapi, mana lagi sakit – bersalin normal vs caesar?
Setelah beberapa minggu menjalani rawatan pra-natal di klinik, tentu ada yang sudah boleh mengagak cara bersalin yang sesuai dengan kemampuan mereka.

Foto Kredit: medvoice.ru
Bersalin Normal vs Caesar. Apa Bezanya ?
Bagi wanita yang bebas daripada sebarang masalah sepanjang kehamilan, keinginan anda untuk bersalin secara normal atau pembedahan mungkin boleh ditunaikan.
Walaubagaimanapun, kedua-dua jenis cara bersalin sama ada secara normal atau pembedahan caesarean tetap mempunyai risiko yang tersendiri.

Tambahan pula, memang sukar untuk meramalkan apa yang akan berlaku menjelang hari bersalin.

Mungkin ada ibu yang pecah ketuban terlalu awal, tidak mampu meneneran, bayi dalam posisi yang songsang, kelahiran pra-matang, atau kesihatan yang tidak mengizinkan.
Atas sebab itu, kita perlu bersedia dan terbuka untuk menerima sebarang perubahan yang mungkin berlaku pada saat-saat akhir.
Foto Kredit: stylehuntworld.blogspot.my
Sakit Bersalin Normal
Apabila serviks sudah terbuka sebanyak 10 cm dan kepala bayi sudah mula keihatan, proses kelahiran akan bermula.
Proses bersalin normal akan memerlukan kudrat anda sendiri untuk meneran bayi keluar dengan selamat.
Dibandingkan dengan mereka yang melalui pembedahan, bersalin normal akan melalui masa kontraksi yang agak menyakitkan.
Sewaktu kontraksi ini, mungkin akan ada yang rasa sakit di perut, belakang, pinggang, atau mana-mana tempat lain. Mungkin juga berasa lenguh satu badan.
Kontraksi ini pula akan semakin kuat apabila menghampiri waktu melahirkan.
Tetapi, selepas sahaja bayi lahir, sakit bersalin akan lega walaupun amat letih. Kadangkala, sampai tak perasan pun apabila plasenta (uri) dikeluarkan.
Proses bersalin normal. / Foto Kredit: en.wikipedia.org
i) Episiotomi
Lagi satu, sakit bersalin normal ialah untuk menjaga luka jahitan atau episiotomi. Ngeri juga nak buang air lepas bersalin sehingga ada yang sembelit teruk.
Kaedah ini antara yang paling selalu digunakan untuk membantu kelahiran normal berlaku dengan lebih cepat. Biasanya, kelahiran anak pertama memakan masa yang lama dan doktor akan menjalankan episiotomi bagi membuka laluan yang lebih luas pada bahagian perinuem.
Ringkasnya, ia adalah insisi (potongan) yang akan dibuat apabila perineum (bibir rahim) meregang terlalu perlahan. Bahagian yang akan dipotong biasanya akan dibius terlebih dahulu, kecuali jika ibu sudah diberikan epidural.
Episiotomi dilakukan untuk mengelakkan koyakan yang tidak seragam pada faraj akibat cara meneran yang salah. Ia juga dapat membantu kelahiran bayi yang bersaiz besar.
Sedikit potongan episiotomi biasanya dilakukan untuk membantu ibu mengeluarkan bayi dengan lebih mudah. / Foto Kredit: stratog.rcog.org.uk
ii) Induksi
Kaedah induksi akan digunakan untuk mengalami masalah pre-eklampsia, kembar, ketuban pecah terlalu awal, saiz bayi terlalu besar, atau proses kelahiran yang terlalu perlahan.
Doktor mungkin akan memberi ubat atau membuat beberapa teknik untuk merangsang agak berlakunya pengecutan rahim (kontraksi) secara semulajadi.
Antara teknik yang paling biasa dilakukan adalah memecahkan selaput ketuban.
Foto Kredit: baomoi.com
iii) Forsep & Vakum
Forsep adalah sejenis alat penyepit yang hujungnya berbentuk sudu bagi memegang kepala bayi.
Vakum pula merupakan alat berbentuk kon yang diletakkan atas kepala bayi bagi menyedutnya keluar.
Kedua-dua alat ini akan digunakan oleh doktor untuk mengelakkan bayi daripada lemas akibat terlalu lambat dikeluarkan.
Teknik forsep dan vakum. / Foto Kerdit: birthright.co.nz

Sakit Bersalin Melalui Pembedahan Caesarean (Czer)
Dalam keadaan tertentu, doktor mungkin akan memutuskan untuk menjalankan pembedahan jika ibu mempunyai sebarang masalah untuk melahirkan secara normal.
Antara masalah yang selalu menyebabkan seseorang terpaksa dibedah adalah apabila telah melepasi tarikh jangkaan bersalin (‘overdue’), ibu mengalami diabetes, darah tinggi, atau penyakit lain.
Pembedahan harus dijalankan bagi mengelakkan bayi berisiko lemas, terbelit oleh pusat, bayi songsang, atau kepala bayi yang tidak betul posisinya.
Proses ini akan mengambil masa purata 45-60 minit dan bayi akan dikeluarkan dalam tempoh 5-15 minit pertama.
Anda akan diberi bius epidural atau bius keseluruhan badan, bergantung kepada situasi.
Proses bersalin secara pembedahan caesarean atau c-section. / Foto Kredit: lswf9.com
i) Semasa Pembedahan
Lazimnya, potongan akan dibuat pada bahagian abdomen secara melintang di atas bahagian ari-ari. Kemudian, barulah dipotong pada bahagian rahim.
Air ketuban akan disedut dan kepala bayi akan dikeluarkan terlebih dahulu supaya bahagian mulut dan hidungnya dapat dibersihkan secepat mungkin untuk bayi bernafas.
Kemudian, plasenta akan dikeluarkan sebelum potongan tadi dijahit semula.
Foto Kredit: keyword-suggestions.com
ii) Selepas Pembedahan
Selepas pembedahan, mungkin ada ibu yang berasa mual atau menggigil.
Ini adalah kesan daripada ubat bius, kesan rahim mengecut, atau kesan penurunan adrenalin.
Tapi jangan risau, kesan ini akan hilang dengan cepat dan anda akan berasa mengantuk.
Selepas kesan bius hilang, luka pembedahan inilah yang akan menyebabkan anda berasa sakit atau tidak selesa semasa berpantang.
Foto Kredit: tumbuh-kembang.co.id
iii) Penjagaan Khusus
Wanita yang melahirkan bayi melalui pembedahan terpaksa tinggal di hospital lebih lama berbanding bersalin normal.
Walaupun tiada sebarang komplikasi selepas bersalin, mereka yang bersalin czer perlu berada di hospital antara tempoh 3-5 hari.
Tempoh berpantang juga adalah lebih lama sedikit berbanding mereka yang normal. Pemakanan juga perlu dijaga sebaiknya supaya tiada kesan sampingan jangka masa panjang.
Mungkin ada yang mendakwa rasa sakit itu masih lagi terasa selepas 6 bulan atau 1-2 tahun. Namun, ada juga yang tiada sebarang masalah selepas bersalin hingga boleh bersalin sehingga 3 kali lagi secara pembedahan caesarean.

Sakit Bersalin Itu Ada Hikmahnya
Tentulah setiap kali bersalin itu sakit, tidak kiralah anda bersalin dengan cara apa pun.
Namun, rasa sakit bersalin itu tentu akan terbayar setelah anda dapat memegang dan memeluk bayi anda.
Malah, kesakitan itu membuatkan anda lebih menghargai pengalaman bersalin dan memberi kasih sayang sepenuhnya kepada si kecil.
Ini antara komen ibu yang pernah melalui kelahiran normal mahupun pembedahan caesar.

Nak tahu apa lagi komen orang ramai yang pernah melalui sakit bersalin normal vs caesar?
Ini pautannya.
https://www.facebook.com/hospitalbersalin/posts/10153836484232786


Bersalin Anak Kembar Secara Normal & Caeseran Serentak, Wanita Ini Kongsi Pengalaman ‘Mendebarkan’

Sesungguhnya ramai ibu hamil lebih memilih dan mahu untuk bersalin secara normal. Mana tidaknya, pengalaman bersalin secara normal mungkin hanya dapat dirasai sekali sahaja dalam hidup wanita. Seiring juga dengan beberapa kontroversi yang tercetus mengenai kes doula yang merupakan peneman ibu ketika melahirkan anak yang rancak diperbincangkan oleh orang ramai.
Ada juga dalam kalangan ibu yang memilih untuk bersalin di rumah dan menggunakan khidmat doula kerana takut dengan sistem yang diamalkan di hospital. Oleh itu, wanita ini tampil untuk berkongsikan pengalaman berhadapan dengan situasi bersalin normal dan caeserian yang mungkin akan mengubah persepsi ramai ibu.

BERSALIN NORMAL VS CEASER? BAGAIMANA AKU LALUINYA SERENTAK…

Sampaikanlah walau sepotong ilmu dan ayat. Dah havoc issue Doula lah, gentle birth semua ni, Nad rasa terpanggil untuk berkongsi sedikit ilmu dan rasa tentang pengalaman kelahiran Yang Nad lalui yang doctor katakan ia sangat rare dan jarang berlaku. Dan asbab dari kepakaran doctor juga Nad dan both baby selamat.

Doctor takkan akan bukak cerita tentang patient mereka sebab sulit tapi meh patient sendiri open story supaya terbukak kepala otak korang yg nak. Mencuba-cuba bersalin suruh Doula sambut kelahiran tu. Mungkin ada dari kawan-kawan yang dah pernah dengar cerita aku ni tapi percayalah masih ramai ibu-ibu di luar masih tak sedar tentang pentingnya ilmu tentang kelahiran semua ada percentage risiko tersendiri samada kecil atau besar dan juga pentingnya orang yang bertauliah ada ketika waktu kita melahirkan anak.

Tahun 2013 Nad disahkan pregnant anak kembar. Hati memang happy tak payah cerita la sebab kami dah 3 tahun menunggu. Tapi mcm biasa lah mak- mak mengandung ala milenium ni semua benda kita buat research daripada segi pemakanan, kandungan dan issue paling hot ialah gentle birth. Google dan Facebook grouping is my bestfriend time ni.
Bermula checkup monthly everything going smooth. Muntah-muntah , double pain dan morning sickness tu biasalah, kaki bengkak dan mengidam makan. Nad jugak ahli dalam group gentle birth dan benda yang paling rasa seriau perkara pertama bila kita dengar dari cakap-cakap orang ialah pergi ke hospital diorang nasihatkan kita Czer.
Sebabnya ialah Nad pregnant MCDA twin (kembar berkongsi uri dan air ketuban) risiko tinggi berbanding dengan DCDA twin tidak berkongsi uri dan air ketuban. Tapi ada pula suara-suara yang mengatakan doctor cuma nak buat duit byk Sbb tu suruh kita Czer. So mana satu nak dengar ni?
NAK JUGAK GENTLE BIRTH

Maka bermulalah journey untuk kita tegakkan keadilan mahu juga gentle birth dan kita buat research yang sememangnya ibu-ibu hamil anak pertama ni memanglah mudah terpengaruh cakap-cakap doctor google ni. Kita fikir secara logik nak juga normal delivery. Baby Nad yang pertama memang dah engaged untuk normal delivery dan 2nd baby juga bersedia maka hati sangat-sangatlah nak gentle birth tanpa kita fikir risiko yang lain.
Dengan harapan orang lain boleh bersalin kembar normal kot kat rumah je takde ape pun tapi time aku kenapa pulak tak boleh.
Fuhhh hebat sungguh para-para consultant tak bertauliah ni bermain dengan emosi smpai kita semua fikir ini konspirasi doctor adalah agen Yahudi semua.. Ya Rabbi sampai macam tu Doctor jugak yang kena.
Sehinggalah Nad jumpa doctor Norehan semula which is doctor klinik swasta yang Nad jumpa masa mula-mula dapat tau pregnant twin dulu. Dia kata  ‘u better go to Government Hospital sebab saya ada ramai kawan-kawan pakar yang memang berpengalaman kat sana untuk handle gentle birth yang kandungan berisiko’.
Alamak! Aku fikir balik dengan tipikal thinking aku yang tak habis-habis terdengar-dengar nasihat manusia doctor google ni Kalau kau pegi refer Gov macam kau pegi hantar free je untuk Czer. Dengan layanan yang ada kata memanglah outlah, takda masa doctor nak layan ko punya plan nak gentle birth tu. Time tu berbelah bagi masih lagi dengar cakap-cakap acah-acah good consultant ni..
Alhamdulillah.. Allah gerakkan hati supaya aku ni tak jadi manusia selfish hanya kerana sebab nak kan sangat follow gentle birth plan aku so aku tolak segala risiko lain dengan hanya BERGANTUNG HARAP-HARAP SEMUA AKAN OK DAN BOTH BABY KELUAR DENGAN NORMAL.
AKHIRNYA WARDED JUGA DI HOSPITAL

On 26 March Nad – 36 weeks Pregnancy refer ke Pakar di Hospital Sultan Ismail atas nasihat Doctor Norehan. Honestly Nad bgtau Nad nak gentle birth dan doctor bagitau kita boleh bagi you bersalin normal setelah ambil kira perkara-perkara lain. Doctor check bukaan pukul 1 petang memang sudah ada 4 cm dan diorang siap sedia untuk sambut kelahiran. Terus aku macam terpinga-pinga sebab memang rasa tak sakit dan bukan ke pakar Doctor google kata selagi takda sakit contraction jangan pergi Hospital ?
Bila Tanya Doctor tauliah rupanya rumors tu mmg tak boleh pakai sebab cara kelahiran dan rasa contraction adalah berbeza setiap orang.Kalau aku pusing mall tiba-tiba bersalin Doctor Hospital juga yang kita kena refer.  Terus Nad di warded dan diletakkan dalam ward Khas HDW. Penuh wayar atas perut untuk monitor jantung baby. Dalam pemikiran aku ialah weh kenapa beria sangat diorang ni jaga aku. AKU OK JE KOT!
Tapi itu adalah dari perspektif manusia seperti kita yang kurang ilmu dan tidak ada tauliah. Tapi bagi doctor kelahiran kembar adalah kelahiran berisiko tinggi lagi-lagi yang berkongsi uri dan air ketuban. Which is aku cannot brain ada Doula kata alahh ade ramai je yang OK bersalin kat rumah ade je kembar bersalin position sujud rukuk semua. Weh seriously semudah tu je ko jump into conclusion cakap macam risiko tu tak ada pun!
SITUASI MENDEBARKAN DI HOSPITAL

Tepat pukul 9.28 malam Alhamdulillah aku dapat bersalin secara normal kembar pertama Sumayyah Hannan yang aku nak sangat normal delivery. Which is masa aku bersalin aku dimonitor lebih dari 3 orang doctor bersama pasukan sorak nurse yang memang hebat. Kembar pertama Sumayyah Hannan lahir pukul 9.28mlm berat 2.2kg.
Perjuangan untuk melahirkan kembar kedua Nur Sumayyah Aqilah. Allahuakbar. Inilah perjuangan, dugaan & nikmat yang aku paling tak boleh lupa seumur hidup. Disinilah titik tolak Yang aku betul-betul appreciate what this all doctor do for me. Aku memang betul-betul keletihan sebab dari malam tadi aku memang tak boleh nak lelap sangat. Husband aku genggam tangan aku dia cakap teruskan untuk 2nd delivery twin dan dia adalah orang yang sangat penting berada di sebelah aku supaya aku tak tertido sebab keletihan dan sentiasa ada semangat.
Aku perasan ada sorang doctor perempuan Chinese pegang perut aku ,sorang lagi doctor tengah scan, sorang lagi doc perempuan tengah check baby. Doctor yang tengah scan dia check Aqilah dah pusing ke bawah. Tapi Doc tu cakap dengan doc yang pegang perut aku dia macam pusingkan Aqilah dari luar. Doc lelaki yang tengah scan tu aku ingat lagi nama dia Dr Badrul .Dia suruh aku push. Tapi aku tiba-tiba rasa Aqilah pusing dengan sangat kuat.
Dia tanya dengan nada cemas “Pukul berapa?” Doc lagi sorang jawap . “Its 10.05 pm”. Dia jawab dengan nada tegas ” We need to do it FAST!” Dia tengok doc perempuan yang seluk aku tu muka berkerut-kerut sambil explain dengan doc sebelah dia. Aku tak sure ape diorang cakap tapi Doctor Badrul tu suruh doc tu ketepi. Tiba-tiba doc Cina yang pegang perut aku tu terlepas sebab Aqilah pusing dengan kuat.
Doc Badrul ckp dengan nada cemas. ” Ur baby dah pusing lagi Nadia. Hand Presentation. Doc Badrul pandang muka aku buat keputusan dengan pantas.. “Nadia, kita kena operate u. Baby u dah breech presentation.(songsang) Kita tak boleh keluarkan normal sbb maybe akan patah or cacat. Nak pusingkan kita dah takda masa lagi sbb jantung baby dah slow”.. Berderai air mata aku kat situ. Rasa nak meraung pun ada.
Bukan sebab sakit tapi sebab hati ibu mana yang tak sedih tengah saat kritikal camtu dengar benda yang menakutkan. Aku jawab “Buatlah ape pun doc. Janji keluarkan anak saya dengan selamat”. Time tu aku dah tak fikir ape dah even nyawa aku sendiri. Doc Badrul jerit sister kat luar suruh standby nak masuk operation theater. Husband suruh aku mengucap banyak-banyak. Aku tengok ade sorang doctor ni pegang alat monitor jantung tak lepas dari tangan. Dia jerit kat Doctor Badrul. “Cepat Doc, tadi 90 skrg dah 70 ” Itu bermakana jantung Aqilah dah makin slow.
6-7 ORANG DOKTOR BERLARI TOLAK KATIL KE BILIK OPERATION

Aku? Dah tak boleh nak fikir apa. Aku rasa dalam 6,7 orang doctor dengan nurse berlari tolak katil aku pegi bilik operate. Memang fast furious laju gila weh menjeri-jerit nurse suruh bagi laluan pada Yang lain sebab nak Selamatkan aku dan Aqilah.
1st time la aku rase camtu selama ni tengok kat drama TV je kan. Tapi sebenarnya wujud weh.. Dan korang bayangkan aku tingkat 4 pegi ke tingkat 5 ada nurse dah siap jaga lif pastu ada doc yang berlari sambil pegang perut aku tu nak monitor jantung baby..
Kagum betul diorang mengadap situation yg memanglah tersangat cemas.. Sebab tu sampai sekarang aku cannot brain lepas Doula Yat kata kita bawak jela pegi hospital kalau ada problem. Eh kau tau tak kalau hospital jauh nak tunggu ambulance lagi dengan situation mcm ni aku yang pegi naik satu tingkat bangunan pun Doctor and nurse tolak mcm kat F1 kat Sepang kot. Last sebelum masuk pintu Husband aku sebelum dia kena tahan luar garisan kuning bilik tu. Aku menangis fikir mungkin tu kali terakhir aku pandang muka dia dan aku tak sempat nak tatap wajah Hannan.
*****
Masuk operation theater. Dah standby beberapa orang nurse dan doctor yg dah siap tukar baju. Fast furious giler diorang ni weh.
Doc Badrul cakap…”Nadia, kita nak bius u. Mengucap ya.” Pastu aku pun mengucap. Terus tak sedar. Sampai sekarang aku tak bole brain kes orang yang taknak bius time operate tu. Terer betul dia.
Pukul 2 pagi baru aku tersedar ada sorang doc perempuan ni senyum cakap. “Nadia, anak awak 2nd twin dah selamat, cuma sekarang kita admit dia dalam NICU, sebab dia lambat sikit nangis masa kita keluarkan dia. Awak kena banyak berehat dulu sebab banyak hilang darah kita akan pantau di HDW sampai HB awak normal..”
ALHAMDULILLAH, DAPAT RASA BERSALIN NORMAL DAN CAESEREAN

Alhamdulillah. Aqilah lahir pukul 10.48mlm. Khamis malam Jumaat. 1 jam 18 minit selepas Hannan lahir. Berat 2.3kg
Perasaan aku time tu cuma boleh ucap Alhamdulillah sebab doc cepat buat keputusan dan yang paling penting aku berada di tempat yg betul) (HOSPITAL) Aku tak dapat nak buat dua-dua bersalin secara normal kadangkala kita sebagai manusia kena tahu batas kebolehan manusia lain dan ketentuan. Aku pasti semua orang dari side patient mahupun medical staff hospital dah cuba buat yang terbaik.
2 bag darah aku terima sebab aku ada tumpah darah masa bersalinkan 2nd twin ditambah pula dengan keadaan Sumayyah Aqilah yang sudah distress atau lemas. Bayangkan kalau aku cuba untuk gentle birth dekat rumah cuba korang fikir apa yang jadi pada aku dan baby? Cerita aku ni mungkin adalah 1 dari beribu kes yang mereka handle dengan tenang dan sabar.

Pada aku diorang ni memang Unsung Heroes , Wira Yang tidak didendang. Adalah sangat tak patut kita ketepikan nasihat mereka yang bukan saja ada tauliah tapi juga pengalaman hanya sebab janji manis consultant google ni. Dari spend duit pergi consultant mengarut yang takda ilmu perubatan lebih baik simpan duit untuk upah bidan-bidan terlatih bertauliah jaga kita selepas bersalin.Banyak je agency yang tawarkan khidmat jaga lepas bersalin contoh macam MyBidan House. Pada aku which is lagi logik benda tu dari kau dengar nasihat Doula yang takda tauliah ni.
Thanks for read. Maaf jika terlalu panjang.Sampaikan lah pada semua. Mungkin post aku ni boleh selamatkan nyawa ibu dan tak susah pun nak klik button share tu.
Sumber : Nadia Fauzi


‘Semua Buat Sendiri’- Ini 9 ‘Standby Checklist’ Dari Pakar Untuk Ibu Bakal Bersalin Musim PKP

Nampaknya gelombang wabak Covid-19 di dalam negara masih belum menunjukkan penurunan. Hal ini memaksa ramai dalam kalangan kita yang bakal berkahwin terpaksa dibatalkan kerana mengikit SOP yang telah ditetapkan. Namun, bagaimana pula dengan ibu hamil yang bakal melahirkan kelak? Apakah prosedur dalam norma baharu yang perlu diikuti?
Bagi menjawab persoalan ini, seorang doktor berkongsikan beberapa checklist yang anda boleh gunakan dalam mengharungi proses bersalin yang mencabar sepanjang PKP. Pastikan ikut checklist ini supaya tidak kalut di kemudian hari ya!

“Doktor,saya mengandung. Macam mana saya nak bersalin musim PKP ni?”

Ok, hari ini saya akan cuba jawab persoalan untuk ibu hamil di musim PKP dan terangkan apa persiapan yang ibu mengandung perlu buat terutamanya dari segi mental.

BOLEH KE PERGI CHECK UP MACAM BIASA?
Klinik untuk ibu mengandung dibuka seperti biasa.Memandangkan ibu hamil tergolong dari individu yang berisiko dijangkiti COVID-19,beberapa langkah penjagaan perlu dititikberatkan ketika keluar rumah untuk ke klinik.

✅ Basuh tangan dengan sabun atau guna hand sanitizer selepas menyentuh tombol,kerusi,lift.
✅ Elakkan menyentuh muka,hidung dan mulut.
✅ Pakai topeng muka
✅ Jarak jarak 1 meter dengan orang lain.
✅ Dapatkan rawatan awal jika demam,batuk dan sesak nafas.
BARANG APA PERLU DIBAWA KE HOSPITAL?

Barang boleh dibeli secara online. Beli awal dan packing siap-siap dalam bag,baru tak kalut. Kalau tak nanti pening pula suami nak packing kalau dah tiba-tiba sakit perut dan perlu ke hospital.Sediakan apa yang patut,tak perlu membazir. Senarai barang boleh rujuk gambar.
SUAMI BOLEH HANTAR KE WAD?

Suami hanya boleh hantar di bawah saja bersama dengan barang. Ibu hamil musim PKP perlu mempersiapkan mentaliti yang kuat. Suami tak dibenarkan masuk ke wad.Mengiringi masuk wad pun tak dibenarkan. Hospital telah tetap polisi ini untuk mengurangkan kehadiran pelawat dan hanya untuk pesakit.
SUAMI BOLEH MASUK DEWAN BERSALIN?

Suami tak dibenarkan masuk untuk teman isteri ketika bersalin. Telefon atau whatsapp suami sebelum ditolak ke Dewan Bersalin,minta maaf dan minta doa agar dimudahkan. Makan kurma supaya ada tenaga. Ibu jangan panik,kena kuat. Jangan jerit dan jangan menangis,ikut arahan nurse/doktor untuk kawal pernafasan ketika push terutamanya ibu yang melahirkan anak pertama yang tak mahir lagi curi nafas. Banyakkan berzikir. Anak akan diazankan/iqamat oleh staff kesihatan.
LEPAS BERSALIN, SUAMI BOLEH TEMAN DI WAD?

Tiada sesiapa dibenarkan untuk meneman diwad siang dan malam. Sediakan barang baby & ibu secukupnya. Jika perlu apa-apa pertolongan,boleh minta tolong nurse. Nurse akan ajar teknik menyusu dengan betul di wad nanti. Jika berlaku banyak pendarahan selepas bersalin,beritahu nurse awal-awal.
BOLEH TAK MAK/ADIK DATANG MELAWAT?

Pelawat tak dibenarkan masuk.Kalau nak kirim barang/makanan dari rumah,hanya kirimkan pada guard dibawah. Nanti nak discharge pun,guard tolong bawa turun semua barang ke bawah.Suami/keluarga hanya tunggu dibawah.
ADAKAH JANGKITAN COVID BOLEH BERJANGKIT KEPADA KANDUNGAN?

Setakat ini dah ada kes ibu hamil positif. Walaupun ibu positif,belum ada kajian yang menunjukkan virus ini boleh berjangkit kepada anak dalam kandungan atau melalui susu ibu.Jangkitan boleh berlaku selepas anak dilahirkan sekiranya ibu batuk dan bersin pada anak.
BAGAIMANA IBU YANG ADA GEJALA JANGKITAN?

Ibu akan ambil ujian COVID-19. Ibu dan anak akan diasingkan selama 14 hari ataupun hingga keputusan ujian COVID-19 negatif. Penyusuan susu ibu sepanjang tempoh ini juga tidak disarankan.
BAGAIMANA JIKA IBU MAHU MENYUSU?

Sekiranya ibu masih mahu menyusukan bayi, ibu perlu menggunakan topeng muka (face mask) semasa penyusuan dan perlu mencuci tangan dengan teknik betul sebelum dan selepas memegang bayi. Untuk ibu yang mengalami gejala jangkitan COVID-19 yang lebih teruk, adalah dinasihatkan untuk memerah susu ibu dan susu perahan ibu boleh diberikan kepada bayi oleh Nurse.
*Jika masih ada kekeliruan, saya cuba jawab semampu mungkin. Minta tolong kongsikan info ini pada ibu mengandung sebab info ini sangat berguna untuk ibu mengandung di musim PKP ini.
Sumber: Ahmad Samhan


En. Suami Bawalah Berpuasa Kejap, Bahaya Berjimak Ketika Isteri Haid Pandangan Islam & Sains!

Perbuatan pasangan melakukan hubungan kelamin ketika isteri masih dalam keadaan haid adalah perkara yang janggal untuk dilakukan bagi sesetengah individu. Dalam Islam pula, ianya jatuh hukum haram sekiranya pasangan suami isteri bersama ketika haid.
Justeru itu, terdapat dua sudut pandangan yang penulis ingin kongsikan mengenai bahaya melakukan hubungan kelamin ketika isteri datang bulan. Pertama dari perspektif pandangan Islam dan kedua dari sudut perubatan. Mari teruskan membaca!

Baca juga: Lama Sungguh Kalau Beli Coli, Ini Tips Pilih Bra & Cara Ukur Yang Betul, Barulah Payudara Selesa!
BERSAMA KETIKA HAID, APA BAHAYANYA?

BERSAMA KETIKA HAID DARI PANDANGAN ISLAM
1. HUKUM BERSETUBUH KETIKA DATANG HAID
Hukum bersetubuh ketika isteri datang haid adalah haram berdasarkan firman Allah SWT:

وَيَسْأَلُونَكَ عَنِ الْمَحِيضِ ۖ قُلْ هُوَ أَذًى فَاعْتَزِلُوا النِّسَاءَ فِي الْمَحِيضِ ۖ وَلَا تَقْرَبُوهُنَّ حَتَّىٰ يَطْهُرْنَ ۖ فَإِذَا تَطَهَّرْنَ فَأْتُوهُنَّ مِنْ حَيْثُ أَمَرَكُمُ اللَّهُ ۚ إِنَّ اللَّهَ يُحِبُّ التَّوَّابِينَ وَيُحِبُّ الْمُتَطَهِّرِينَ
Maksudnya: Dan mereka bertanya kepadamu (wahai Muhammad), mengenai (hukum) haid. Katakanlah:
“Darah haid itu satu benda yang (menjijikkan dan) mendatangkan mudarat”. Oleh sebab itu hendaklah kamu menjauhkan diri daripada perempuan (jangan bersetubuh dengan isteri kamu) dalam masa datang darah haid itu, dan janganlah kamu hampiri mereka (untuk bersetubuh) sebelum mereka suci.
Kemudian apabila mereka sudah bersuci maka datangilah mereka menurut jalan yang diperintahkan oleh Allah kepada kamu. SesungguhNya Allah mengasihi orang-orang yang banyak bertaubat, dan mengasihi orang-orang yang sentiasa mensucikan diri. (Surah al-Baqarah: 222)
Justeru itu, suami hendaklah menahan diri ketika fatrah atau tempoh yang dilarang daripada melakukan persetubuhan. Isteri hendaklah mandi wajib dahulu sebelum bersama.
Dalam agama lain pula, pastinya juga tidak menggalakkan perbuatan ini kerana anda berisiko menghadapi penyakit kelamin.
2. KEBERSIHAN
Agama Islam mengajar umatnya untuk menitikberatkan tentang kebersihan. Kelemahan terbesar melakukan hubungan seks semasa haid ialah keadaan darah yang tumpah merata. Darah boleh mengenai diri anda, pasangan dan cadar katil, terutamanya jika anda mempunyai darah yang banyak.
Selain daripada mengotorkan katil, pendarahan mungkin membuatkan anda berasa tidak lalu dan hilang keronokan untuk meneruskan akiviti berjimak.
BERJIMAK KETIKA ISTERI DATANG BULAN DARI SUDUT PERUBATAN

1. RISIKO HAMIL
Ya, seorang wanita itu kemungkinan boleh hamil selepas berjimak sewaktu kedatangan haid. Malah, ini merupakan berita yang tidak diinginkan oleh wanita yang tidak mahu mengandung. Perkara ini boleh berlaku kerana:

Apabila dia mengalami pendarahan yang disangkakan sebagai haid, tetapi ia berdarah akibat ovulasi. Proses ovulasi merupakan sebahagian dari kitaran haid yang berlaku apabila telur (ovum) dilepaskan dari ovari wanita. Ia adalah masa yang paling mungkin akan hamil jika melakukan persetubuhan.
Ovulasi berlaku sebelum pendarahan haid berhenti.
Ovulasi berlaku dalam masa beberapa hari selepas haid perempuan tamat. Sperma boleh menyuburkan telur selama 3 hari. Sekiranya, anda melakukan hubungan seks pada hari terakhir haid dan mengalami ovulasi dalam beberapa hari akan datang, sperma mungkin masih menyuburkan telur.

2. RISIKO DIJANGKITI PENYAKIT
Melakukan hubungan seks pada bila-bila masa tanpa perlindungan adalah aktiviti yang berisiko. Selain risiko hamil, anda juga boleh mendapat penyakit jangkitan kelamin (STD). Antaranya seperti:

Chlamydia
Gonorrhea
Human immunodeficiency virus (HIV)
Herpes
Ketuat alat kelamin

Virus ini hidup dalam darah dan ia boleh merebak melalui sentuhan dengan darah haid yang dijangkiti.
Satu-satunya cara untuk mencegah STD sepenuhnya adalah berpantang dari melakukan seks ketika datang bulan. Erti lain tahan nafsu diri anda dan pasangan serta jangan melakukan hubungan seks pada waktu itu.
KESIMPULAN
Berjimak ketika haid merupakan perbuatan yang pelik dan janggal bagi sesetengah individu, namun ia terpulang kepada diri sendiri.
Bagi individu beragama Islam, sentiasa ingat bahawa hukum melakukan perbuatan tersebut adalah haram. Bahkan, anda berdepan risiko untuk dijangkiti penyakit kelamin! Jangan kerana inginkan kepuasan, habis tersiksa satu badan.
Sumber: Mufti Wilayah Persekutuan / Kids Health / Healthline


Bersedia Untuk Alami ‘Contraction Pain’, Ini Pesanan Untuk Ibu Mengandung Yang Tengah Menunggu ‘Masa’

Bila sudah tiba masanya untuk melahirkan anak, apa yang anda akan rasa adalah ‘contraction pain’. Apa tu? Contraction pain adalah satu rasa kesakitan yang akan dialami secara berbeza bagi setiap individu. Ramai yang berpendapat bahawa sakit ini adalah lenih sakit dari ketika bersalin. Tetapi, jangan risau, contraction pain adalah tanda bahawa tubuh badan anda sedang melakukan perkara yang betul. Kalau masih tak jelas, anda boleh baca pengalaman wanita ini ketika mengalami contraction pain. Sama tak dengan anda?
www.in.pampers.com

PERKONGSIAN PENGALAMAN CONTRACTION PAIN
Waktu saya pregnant dulu. Benda yang paling saya takut adalah Episiotomy. Sebab dari sekolah duk dengar cerita pasal kena gunting apa semua. Lepas itu kena jahit. Huii seram oi! 9 bulan pregnant, itu yang paling saya gerun.
Sampaikan tiba hari nak bersalin, rupanya.. episiotomy tu tak rasa apa pun! Yang teruk saya rasa adalah contraction pain. Mak saya sampai sekarang gelakkan saya sebab saya punya response to contraction pain tu sangat dramatic. (Blame the indian blood in me, pain threshold rendah ya ampun). Lepas bersalin saya rasa macam nak marah sebab takde siapa tekankan pada saya tentang sakitnya dan seksanya contraction pain tu.

www.youtube.com

Sebabkan pengalaman pertama tu mengajar saya. (Have to say i learnt the hard way). Sampai waktu nak melahirkan anak kedua. Saya dah lebih bersedia untuk hadapi contraction pain tu. Saya dah tahu apa perlu buat untuk kawal diri dan kawal sakit. Dan sekarang, saya bertugas di department OnG. Hampir semua patients saya, saya maklumkan siap-siap tentang sakit contraction tu. Supaya diaorang tak terkejut macam saya dulu.
PESANAN UNTUK IBU MENGANDUNG
Saya inform siap-siap apa yang mereka perlu anticipate dan apa yang mereka boleh buat untuk bantu kurangkan sikit rasa sakit tu. So, pregnant mommies out there:
http://olsztyn.naszemiasto.pl/
1) Bersiaplah untuk proses bersalin tu. Siapkan fizikal dan siapkan mental. Contraction pain SANGAT SAKIT!
2) Waktu sakit, jangan panic. Cari tangan orang yang paling hampir. Pegang tangan dia dan tarik nafas dalam-dalam dan hembuskan perlahan-lahan sambil tutup mulut.
InsyaAllaah. Boleh tu. Suami/Ahli keluarga perlu jadi sangat membantu time isteri nak bersalin. Urut belakang dia, urut kaki dia. Coach breathing technique pada dia. Sebab time sakit tu kita panic kadang sampai tak boleh fikir macamana nak tarik nafas. Suami kena tolong coach. Pegang tangan dia. Bagi isteri genggam tangan tu. Dia perlu tahu yang dia tak sorang-sorang dalam battle tu.
www.youtube.com
Bagi dia assurance yang sakit tu sekejap je lagi. Remind dia “Baby dah nak turun dah. Sikit je lagi, Sayang.” Dia perlukan semangat macamtu. Dia perlu tahu yang sakit tu dah nak berakhir. InsyaAllah, jasa-jasa orang waktu kita nak bersalin tu takkan dilupakan. Hatta, orang tu tolong setakat urut jari kelingking pun dia akan ingat. Sebab time sakit tu kita memang rasa helpless dan in need of support sangat.
*Semoga dapat dijadikan panduan ya!
Sumber: Anisah Ali ( MA MA)


Baru Lepas ‘Bersama’ Jangan Terus Tidur, Tapi Cuci Dulu Bahagian Badan Ini. PENTING!

Selepas bersenggama dengan pasangan, biasanya hanya faraj sahaja yang dicuci. Sebenarnya, ada beberapa bahagian tubuh badan perlu dicuci selepas bersetubuh untuk mengelakkan jangkitan kuman.
Buat anda yang tidak tahu bahagian mana perlu dicuci selepas bersama suami, ikuti perkongsian artikel ini untuk mendapatkan jawapannya.

Baca juga: Isteri Tunjuk Tanda-Tanda Ini Waktu ‘Bersama’? Itu Petanda Dah Klimaks, Barulah Puas!
LEPAS BERSENGGAMA DENGAN PASANGAN, INI BAHAGIAN KENA CUCI

FARAJ

Walaupun faraj ada fungsi boleh membersihkan sendiri tetapi terdapat beberapa langkah yang boleh dilakukan apabila selepas bersama suami:
– Basuh vulva dan luar faraj dengan sabun yang tidak berbau dan bilas. Biarkan sehingga kering.
– Elakkan mencuci faraj menggunakan cairan yang terdiri daripada campuran berbagai bahan kimia seperti cuka, baking soda atau ubat-ubatan herba kerana boleh mengganggu keseimbangan bakteria semulajadi faraj.
– Lap faraj dan dubur dari depan ke belakang untuk mengelakkan pemindahan kuman dan menyebabkan jangkitan.
Tujuan membersihkan faraj adalah untuk mengelakkan risiko dijangkiti penyakit berkaitan hubungan kelamin. Bahaya!
ZAKAR
Selepas bersenggama bersama pasangan, pastikan anda mencuci zakar kerana ia dapat melindungi daripada jangkitan bakteria dan jangkitan saluran kencing. Selain itu, ia bertujuan untuk mengelakkan lebihan air mani berkumpul.
– Basuh zakar secara lembut menggunakan air dan sabun tanpa bau.
– Pastikan anda cuci lebihan air mani yang terkumpul dan bilas.
TANGAN
Untuk menyingkirkan bakteria selepas menyentuh alat kelamin pasangan, jangan lupa untuk membasuh tangan anda. Basuh menggunakan air dan sabun. Jadikan ini sebegai rutin selepas seks demi menjaga kebersihan.

MULUT
Sekiranya anda melakukan seks oral bersama pasangan, pastikan kumur menggunakan cecair pencuci mulut dan gosok gigi untuk mengelakkan kuman merebak.
Kesimpulannya, dinasihatkan agar tidak menangguh pembersihan selepas seks kerana boleh meningkatkan risiko pembiakan bakteria, yis dan kegatalan pada bahagian kemaluan.
Jangan sesekali tidur dengan menggunakan seluar dalam dan pakaian yang sama kerana mungkin cecair daripada faraj dan berpeluh sudah berkumpul. Lebih baik mandi sebelum tidur atau memakai pakaian baharu untuk mengelakkan jangkitan seksual.
Jadikan mencuci bahagian anggota badan di atas sebagai satu rutin selepas melakukan hubungan seks bersama pasangan. Barulah bersih!
Sumber: Medical News Today & WebMD


Berseronok Di Anmum ESSENTIAL GOLD Wonderland & Menang Hadiah Sehingga RM100,000

Jenama susu tepung rumusan untuk kanak-kanak, Anmum Essential baru melancarkan susu Anmum ESSENTIAL GOLD yang diformulasikan secara saintifik dengan DHA, MFGM + Gangliosida (GA®), prebiotik dan 15 nutrien penting yang membantu menyokong pertumbuhan anak anda.
Bersempena pelancaran itu, Anmum Essential mengajak anda bersama anak-anak berumur 1 tahun ke atas untuk berseronok menyertai roadshow maya pertama mereka iaitu Anmum ESSENTIAL GOLD Wonderland!

Sepanjang roadshow, anda boleh belajar mengenai 8 perkembangan penting kanak-kanak melalui pelbagai aktiviti dan siri menarik yang anda boleh lakukan bersama anak selain mendapat sampel Anmum ESSENTIAL GOLD secara percuma!
Malahan, sekiranya anda berjaya menyelesaikan dan melengkapkan kesemua aktiviti sepanjang roadshow Anmum ESSENTIAL GOLD Wonderland, anda berpeluang memenangi hadiah menarik bernilai sehingga RM100,000 tau! Apa aktiviti yang ada?

8 Golden Wonders

Dalam aktiviti ini, anda perlu melengkapkan 8 aktiviti mudah bersama anak dan belajar mengenai pemakanan yang menyokong 8 perkembangan kanak-kanak. Apa antara 8 perkembangan tu?
Antaranya; pertumbuhan dan perkembangan menyeluruh, belajar, perkembangan mata, tahap fokus, perkembangan sosial dan emosi serta persekitaran usus dan sistem pertahanan yang baik.
Milk Bar

Bagi anda yang masih tercari-cari susu tepung rumusan untuk kanak-kanak, inilah peluang anak anda untuk mencuba Anmum ESSENTIAL GOLD! Sertai aktiviti Milk Bar, anda boleh dapatkan sampel Anmum ESSENTIAL GOLD secara PERCUMA tau!
Peraduan Snap & Win

Sempena Anmum ESSENTIAL GOLD Wonderland, Anmum Essential turut membawakan pengalaman Augmented Reality (AR) untuk lebih keseronokan. Ambil gambar anak (yang berumur 1 tahun ke atas) anda bersama filter Anmum ESSENTIAL GOLD AR untuk menyertai peraduan Snap & Win.
Pastikan anak anda lakukan gaya mereka yang paling menarik dengan senyuman paaaling menawan, anda mungkin berpeluang menjadi salah seorang daripada 8 pemenang bertuah yang akan menerima bekalan Anmum ESSENTIAL GOLD selama setahun secara PERCUMA* tau!
Golden Screen

Anda juga boleh menonton video pendek yang menarik berkenaan Anmum ESSENTIAL GOLD di dalam Anmum ESSENTIAL GOLD Wonderland.
Tontonlah bersama anak anda (1 tahun ke atas) untuk mengetahui dengan lebih lanjut tentang kandungan nutrisi di dalam Anmum ESSENTIAL GOLD!
Wheel of Gold

Untuk pengetahuan anda, setiap aktiviti yang anda sertai sepanjang roadshow maya Anmum ESSENTIAL GOLD akan memberikan jumlah mata tertentu. Dengan setiap 15 mata terkumpul, anda akan mendapat 1 putaran bertuah di Wheel of Gold untuk memenangi hadiah menarik dan baucar beli-belah lumayan!
Layari anmumessentialgold.com.my untuk menyertai Anmum ESSENTIAL GOLD Wonderland dan rebut hadiah menarik sekarang.


Waktu Sesuai Nak ‘Bersama’ Ketika Bulan Puasa, Barulah Cik Suami Tak Kena Puasa 2X!

Bersenggama, berjimak dan bersetubuh merupakan perkataan membawa maksud yang sama iaitu melakukan hubungan seksual. Tidak salah untuk suami isteri bersetubuh di bulan puasa. Namun, anda perlu tahu bersetubuh bulan puasa di siang hari sangatlah dilarang dalam agama Islam.
Jadi, bilakah waktu yang sesuai untuk menggauli pasangan anda? Jom baca perinciannya di bawah.

Baca juga: “Aduhhh Pedihnya!”- Ini Sebab Kenapa Faraj Rasa Terbakar Masa Melakukan Hubungan Intim
BERSETUBUH BULAN PUASA, BILA WAKTUNYA?

Melalui portal Hello Doktor, definisi hubungan seksual adalah hubungan intim yang dilakukan dengan cara penetrasi alat kemaluan iaitu zakar lelaki dimasukkan dan didayungkan ke dalam faraj wanita sehingga keluar air mani.

Seks adalah salah satu aspek yang sangat penting dalam kehidupan pasangan bercinta terutamanya buat mereka yang bergelar suami isteri.
WAKTU SESUAI BERSETUBUH DI BULAN PUASA DARI PAKAR PSIKOLOGI
Berbalik kepada persoalan di atas, bilakah waktu yang sesuai untuk bersetubuh di bulan puasa? Mari ikuti penjelasan dari pakar psikologi berkenaan perkara ini seperti diterbitkan oleh The Asian Parents Indonesia.
1. 3 PAGI HINGGA 4.30 PAGI
Menurut Doktor Boyke Dian Nugraha yang merupakan seorang Pakar Psikologi, biarpun di bulan puasa suami disarankan untuk terus membantu isteri melakukan kerja rumah agar hubungan intim itu terus terjalin.
Secara tidak langsung, pertolongan suami dalam meringankan bebanan isteri dapat mengurangkan keletihan isteri dan menerbitkan rasa ghairah untuk bercinta. Terutamanya, jika anda hanya tinggal berdua di rumah.
Tambahan pula, Dr. Boyke menyarankan jam 3 pagi hingga 4.30 pagi adalah waktu yang sesuai untuk bersetubuh pada bulan puasa. Hal ini kerana, selepas itu anda boleh terus bersahur dan solat Subuh.
Paling penting, jangan lupa untuk mandi junub terlebih dahulu setelah anda puas menikmati kehangatan waktu asmara bersama pasangan.
2. 8 MALAM DAN KE ATAS

Selain itu, terdapat perbezaan pendapat dari Profesor Doktor Wimple Pangkahila, Pakar Andrologi dan Seksologi. Beliau menyatakan, waktu yang sesuai untuk bersetubuh pada bulan puasa adalah selepas berbuka puasa, kira-kira 8 malam dan ke atas.
Hal ini kerana, setelah anda mengisi tubuh badan dengan makanan ia akan membekalkan tenaga untuk melakukan hubungan intim bersama pasangan.
3. BERSEPAKAT TERLEBIH DAHULU
Manakala, pendapat lain dari Zoya Amrin, seorang psikologi di bidang seksual pula menyarankan sebelum berjimak di bulan Ramadan, pasangan perlulah bersepakat untuk melakukannya.
Perbincangan seperti hendak lakukan di mana tempatnya dan bila waktunya perlu dibicarakan bersama. Ia bagi mempersiapkan diri masing-masing dari segi tenaga, memperlihatkan diri yang elok dan sebagainya sebelum menuju ke bahtera asmara. Barulah bertambah ghairah!
KESIMPULAN
Terdapat pelbagai perbezaan waktu mengenai hal ini, namun persamaannya adalah anda dilarang bersenggama pada siang hari di bulan Ramadan. Hal ini kerana, ia merupakan di antara perkara yang membatalkan puasa.
Sepertimana Firman Allah SWT:
أُحِلَّ لَكُمْ لَيْلَةَ الصِّيَامِ الرَّفَثُ إِلَىٰ نِسَائِكُمْ
Maksudnya: Dihalalkan bagi kamu, pada malam hari puasa, bercampur (bersetubuh) dengan isteri-isteri kamu. (Surah al-Baqarah, 187)
Paling penting jangan bimbang untuk bersenggama di bulan Ramadan selagi tidak melanggar hukum syarak. Selamat menikmatinya!
Sumber: The Asian Parents


“Aduhhh Pedihnya!”- Ini Sebab Kenapa Faraj Rasa Terbakar Masa Melakukan Hubungan Intim

Faraj rasa seakan terbakar terutamanya, semasa bersetubuh boleh menjadi tanda wanita itu mengalami masalah kesihatan pada alat sulitnya. Ia adalah satu perkara yang biasa dan selalunya tidak mendatangkan kebimbangan.
Walaupun begitu, jangan sesekali membiarkannya tanpa dirawat kerana ia boleh membawa kepada masalah kesihatan yang lain. Justeru itu, mari ketahui sebab-sebab mengapa faraj merasakan sensasi terbakar sewaktu melakukan hubungan intim, seperti di bawah.

Baca juga: Awas Leher Kerak Kehitaman, Ia Bukan Daki. Mungkin Tanda Kepada Penyakit Serius!
BERSETUBUH BUAT FARAJ RASA TERBAKAR?

Salah satu penyebab Miss V rasa terbakar adalah adanya jangkitan bakteria yang boleh menimbulkan rasa gatal dan sakit pada organ intim. Di bawah merupakan antara sebab-sebab mengapa faraj rasa terbakar sewaktu bersetubuh.

INI ANTARA 7 SEBAB FARAJ RASA TERBAKAR SEWAKTU MELAKUKAN HUBUNGAN INTIM
1. KERENGSAAN
Beberapa objek atau bahan kimia dapat menyebabkan faraj mengalami kerengsaan. Keadaan ini dikenali sebagai dermatitis kontak.
Dari sabun, kain hinggalah ke wangian ia dapat menyebabkan kerengsaan kepada faraj. Selain terasa sensasi terbakar, gatal dan kemerahan, rasa menyengat juga merupakan gejala keradangan.
Cara mengatasi kerengsaan faraj adalah dengan menghindari pelbagai jenis produk atau objek yang menyebabkan ia berlaku ke atas Miss V. Sewaktu proses penyembuhan, jangan sesekali garu bahagian faraj supaya proses pemulihannya berjalan lancar.
2. VAGINOSIS BAKTERIA
Menurut Pusat Kawalan dan Pencegahan Penyakit (CDC), vaginosis bakteria adalah masalah jangkitan faraj yang kerap berlaku kepada wanita berusia 15-44 tahun. Faraj terasa sensasi terbakar merupakan salah satu gejala penyakit ini.
Selain itu, terdapat juga gejala lain seperti:

Cairan berwarna kelabu atau putih keluar dari faraj.
Kesakitan.
Kegatalan.
Mengeluarkan bau tidak enak, terutama selepas berjimak.

3. JANGKITAN YIS

Jangkitan yis dapat mengundang rasa sensasi terbakar pada faraj. Gejala lain dari jangkitan yis meliputi:

Rasa gatal.
Rasa sakit.
Kesakitan sewaktu bersetubuh.
Rasa tidak selesa sewaktu buang air kecil.
Keputihan.

Selain itu, jangkitan yis pada faraj juga berisiko kepada golongan ini:

Wanita hamil.
Menggunakan ubatan kontraseptif hormon.
Mengalami diabetes.
Memiliki sistem imun tubuh yang lemah.

4. JANGKITAN SALURAN KENCING (UTI)
Selain menyebabkan Miss V terasa terbakar saat membuang air kecil, jangkitan saluran kencing juga boleh menyebabkan gejala lain.
Antaranya adalah:

Kerap membuang air kecil.
Kesakitan sewaktu kencing.
Warna air kencing yang pekat dan berbau kurang enak.
Kencing berdarah.
Kesakitan di bahagian bawah perut.
Keletihan.

5. TRICHOMONIASIS
Trichomoniasis adalah penyakit yang disebarkan semasa berjimak dari seorang individu kepada individu lain. Hanya 30% individu yang menghidapi masalah ini menunjukkan simptom serta sensasi terbakar pada faraj.
Antara simptomnya adalah:

Kegatalan dan kulit kemerahan.
Rasa tidak selesa saat buang air kecil.
Lendir faraj sama ada jernih, putih, kuning atau hijau dengan berbau hanyir.

6. MENOPAUS

Perubahan kadar hormon yang terjadi saat wanita berada dalam fasa menopaus dapat menyebabkan vagina rasa sensasi terbakar, terutamanya sewaktu melakukan hubungan intim.
Selain itu, menopaus juga boleh menyebabkan gejala-gejala lain seperti:

Berpeluh di waktu malam.
Sukar tidur.
Kekeringan faraj.
Sakit kepala.
Perubahan mood dan emosi.
Keinginan seksual berkurangan.

7. HERPES GENITAL
Herpes genital merebak melalui sentuhan dan kontak kulit ke kulit dengan individu yang mempunyai virus herpes. Wanita lebih berisiko menghidapi penyakit ini berbanding lelaki.
Gejala herpes genital kebiasaannya akan muncul sewaktu virusnya sudah mula aktif di dalam tubuh. Antara gejalanya adalah:

Rasa sensasi terbakar pada faraj.
Kegatalan.
Kesakitan sewaktu buang air kecil.

Individu yang dijangkiti virus herpes, tidak mempunyai ubat untuk menyembuhkannya. Namun, gejala virus ini dapat ditangani dengan ubat antivirus.
KESIMPULAN
Terdapat sesetengah rasa sensasi dan pedih pada faraj boleh hilang dan sembuh dengan sendiri. Namun, sekiranya keadaan ini berterusan dan mengalami sebarang gejala atau simptom, anda dinasihatkan melakukan pemeriksaan doktor.
Sumber: SehatQ


‘Bersiap’ Ala Model Di Rumah Sahut Saranan Kementerian, Gelagat Lucu Wanita Ini Dapat Perhatian

Baru-baru ini, terdapat pelbagai pendapat bercanggah mengenai saranan yang dikeluarkan oleh Kementerian Wanita Dan Keluarga. Saranan tersebut adalah dimana para isteri diberitahu bahawa perlu bersolek seperti hari biasa ke pejabat untuk mengelakkan berlakunya stress, bosan dan pergaduhan dengan suami walaupun berada di dalam rumah.
Jadi, menerusi satu perkongsian di laman Facebook, wanita ini menyahut saranan yang diutarakan oleh Kementerian apabila beliau berpakaian seperti model walaupun hanya berada di dalam rumah. Koleksi foto ini mendapat reaksi lucu dari orang ramai apabila melihatnya membuat kerja-kerja rumah dalam keadaan yang cantik!

NAK BUAT KERJA RUMAH KENA BERGAYA!
Wanita yang dikenali sebagai Lavina Jacinta ini mengambil inisiatif untuk tampil bergaya sewaktu menyelesaikan kerja rumah.

Mendapat perkongsian hampir 17 ribu di laman Facebook, ramai dalam kalangan netizen yang mengatakan bahawa telatah beliau adalah sangat lucu. Bukan itu sahaja, nampaknya ramai juga yang akan mencuba langkah ini untuk menghilangkan bosan di rumah.

Siap bawa handbag!

*Anda bila lagi?
Sumber: Lavina Jacinta


‘Bertarung’ Dari Rumah, Pencarian Pasukan E-Sukan Institusi Pengajian Tinggi Terbaik Dah Bermula!

Pencarian pasukan e-sukan institusi pengajian tinggi terbaik di seluruh negara kini kembali bagi semester ketiga Yoodo Kejohanan E-Sukan Kampus (#YoodoKEK) 2020 merebut tawaran biasiswa berjumlah RM50,000 tajaan Yoodo.
Yoodo KEK Semester 3 kali ini meneruskan pencarian pasukan terbaik dalam permainan Mobile Legends Bang Bang (MLBB) dan memperkenalkan permainan baru Call Of Duty Mobile (CODM) menggantikan permainan PlayerUnknown’s Battlegrounds (PUBG) pada semester yang lalu.

Sedikit kelainan buat kali ini, #YoodoKEK dijalankan sepenuhnya secara dalam talian dan para kontinjen institusi pengajian tinggi hanya bertarung dari keselesaan rumah masing-masing. Pada hujung minggu yang lalu, misi pencarian pasukan terbaik telah bermula bagi pusingan zon final utara.
Pusingan Akhir Zon Utara

Hari pertama pusingan akhir zon utara menyaksikan pertarungan bagi permainan CODM di mana lapan pasukan yang telah melayakkan diri mereka selepas berjaya mara dari pusingan kelayakan dalam talian terdahulu berjuang merebut gelaran juara pusingan zon utara.Pasukan īØs dari (Universiti Malaysia Perlis) muncul juara pusingan secara mudah menewaskan pasukan-pasukan lain yang bertanding seperti UPRISING UPSI (Universiti Pendidikan Sultan Idris), FakeDoctors (Asian Institute of Medicine, Science and Technology, AIMST University), Hawk Gaming (UiTM Kedah), ios.II (Universiti Malaysia Perlis), MIMET (Univerisity Kuala Lumpur Malaysian Institute of Marine Engineering Technology, UniKL MIMET), Alpha (Kampus Permatang Pauh, UiTM Pulau Pinang), dan Bella Ciao (Institut Pendidikan Guru Kampus Pulau Pinang).

Pertarungan bagi permainan MLBB pula berlangsung pada hari kedua, juga menyaksikan lapan pasukan yang telah berjaya dari peringkat pusingan kelayakan dalam talian bertarung bagi menempa nama sebagai juara pusingan zon utara. PTSB E SPORTS dari (Politeknik Tuanku Sultanah Bahiyah) muncul juara dengan pameran aksi terbaik menewaskan UITM TERBANG (UiTM Sungai Petani), Miracles (Universiti Pendidikan Sultan Idris), Rex E-sport (Institut Pendidikan Guru Kampus Pulau Pinang), Blue Phoniex Esport (Politeknik Balik Pulau), PTSB Corona’ (Politeknik Tuanku Sultanah Bahiyah), Foreseen (Universiti Malaysia Perlis), dan Yak Yak Yeay dari (Univeristi Utara Malaysia).

Lima pasukan yang bergelar juara bagi pusingan zon final (utara, selatan, borneo, tengah, dan timur) akan berentap bersama dengan tiga lagi pasukan yang akan dipilih dari pemenang tempat kedua bagi setiap zon final yang bakal bertarung sekali lagi dalam pusingan wildcard.
Hadiah Utama Berjumlah RM150,000

#YoodoKEK kali ini turut menyaksikan kembalinya gabungan dua pengulas e-sukan tersohor tanahair, Radzi “Ikuto” Rahman dan Adam “Spartanker” Faiz memberikan ulasan mantap mereka untuk kedua-dua permainan CODM dan MLBB. Turut bersama dalam zon final utara bagi CODM selain hos Dhiya Aizat adalah tetamu dan pengulas jemputan FPS Ranger, Kapten Pasukan 21 Hunstmen dan Nazmi Nahar, Pengurus Pasukan Rampage Gaming.
Bagi permainan MLBB pula, Hazril Md Noor, seorang wartawan e-sukan dan Wan Dimashqi, pengulas e-sukan turut berada di studio memberikan analisa mereka bersama dengan hos Dhiya Aizat.
#YoodoKEK akan diteruskan dengan empat lagi pusingan zon final dan satu pusingan grand final yang bakal berlangsung pada 18 dan 19 Julai ini. MyGameOn dan Yoodo bersama-sama menyediakan ‘gelanggang pertempuran’ buat ribuan pelajar kolej dan universiti untuk bertempur dan memenangi hadiah berjumlah RM150,000 (RM50,000 bagi MLBB, RM50,000 bagi CODM dan RM50,000 merupakan biasiswa).
Jangan lupa untuk menyaksikan siapa pula bakal mewakili zon selatan di pusingan grand final hujung minggu ini, pada 20 dan 21 Jun 2020!

Orang ramai boleh mengetahui lebih lanjut tentang #YoodoKEK menerusi portal www.mygameon.my dan boleh menyaksikan aksi mendebarkan daripada pusingan kelayakan zon di laman Facebook rasmi MyGameOn, saluran YouTube TV3 Malaysia Official atau MyGameOn Malaysia.
#YoodoKEK Semester 3 dicetuskan oleh Yoodo yang dikuasakan oleh Celcom. #YoodoKEK Semester 3 turut diaktifkan Garena dan Perbadanan Ekonomi Digital Malaysia (MDEC). #YoodoKEK Semester 3 juga disokong oleh Kitamen, Kementerian Belia dan Sukan Malaysia (KBS), Esports Malaysia (ESM), Mobile Legends E-Project dan PVP Esports.


Bertemu Kembali Ibu Terpisah Selepas 30 Tahun Hanya Dengan Lukis Peta

Seorang lelaki di China yang diculik lebih 30 tahun lalu bertemu semula dengan ibu kandungnya selepas berjaya melukis peta kampung yang diingat dari zaman kanak-kanak, lapor Badan Penyiaran Britain (BBC) semalam.
Li Jingwei berusia empat tahun ketika diculik dari rumahnya dan dijual kepada kumpulan pemerdagangan kanak-kanak.

Baca juga: Cara Bersihkan Tangki Seterika Wap Dengan Betul, Barulah Tak Berlumut!
LUKIS PETA GUNA TANGAN, DIBERIKAN KEPADA POLIS

Pada 24 Disember lalu, dia berkongsi peta yang dilukis menggunakan tangan pada aplikasi perkongsian video, Douyin yang kemudian dipadankan polis dengan sebuah perkampungan kecil dan seorang wanita yang kehilangan anaknya.

Selepas menjalani ujian asid deoksiribonukleik (DNA), kedua-dua beranak itu disatukan semula di wilayah Yunnan, semalam.
Menerusi rakaman video pertemuan semula itu, selepas Jingwei membuka pelitup muka, ibunya dilihat berhati-hati memeriksa wajahnya sebelum menangis dan memeluknya.
“Tiga puluh tiga tahun menanti, akhirnya, inilah saat yang paling ditunggu-tunggu selepas 13 hari berkongsi peta yang dilukis dengan tangan,” tulis Jingwei pada profil Douyin miliknya.

Jingwei telah diculik berhampiran bandar Zhaotong di wilayah Yunnan pada 1989 dan dijual kepada sebuah keluarga yang tinggal di lokasi lebih 1,800 kilometer.
Dia yang kini menetap di wilayah Guangdong di selatan China tidak berjaya mendapatkan maklumat asal usul melalui ibu bapa angkatnya atau dari pangkalan data DNA, lalu beralih ke internet.
Sumber: BBC


Bertengkar Dengan Suami, Isteri Campak 6 Anak Dalam Perigi

Polis di India telah menemui enam kanak-kanak mati lemas di dalam perigi selepas dicampak oleh ibu mereka ketika bertengkar dengan suaminya, lapor Kosmo Online, semalam.
Baca juga: Demi Keselamatan Anak Perempuan, Seorang Ibu ‘Menyamar’ Jadi Lelaki Selama 36 Tahun

BERTENGKAR DENGAN SUAMI, ISTERI CAMPAK 6 ANAK DALAM PERIGI
Gambar: Penduduk tempatan dirakam cuba menarik enam kanak-kanak yang mati lemas di dalam perigi. – NDTV/KosmoOnline.
Gambar kejadian menunjukkan penduduk tempatan berusaha menarik mangsa keluar dari air seperti dilaporkan oleh akhbar The Sun, pada Selasa kelmarin.

Kejadian itu dilaporkan berlaku di daerah Raigad, negeri Maharashtra apabila keenam-enam kanak-kanak tersebut ditemui sudah meninggal dunia sebelum penduduk tempatan sempat menarik mereka keluar.

Dalam kejadian pada Isnin lalu, Runa Chikhuri Sahni, 30, didakwa telah mencampak mereka sebelum cuba melompat ke dalam perigi, lapor stesen televisyen NDTV.
Bagaimanapun, dia telah diselamatkan tepat pada masanya.
Lima kanak-kanak perempuan dan seorang lelaki berusia antara 18 bulan hingga 10 tahun sudah meninggal dunia ketika ditemui, kata polis.
Suspek kemudian ditahan atas tuduhan membunuh, kata pegawai kanan polis, Ashok Dudhe.
Sumber: Kosmo Online


“Bertuahnya Mengandung Dalam Bulan Ramadan”- Doktor Kongsi Tips Untuk Kekal Sihat & Bertenaga

Setiap tahun, bulan Ramadhan adalah bulan yang ditunggu-tunggu oleh umat Islam. Ketika inilah semua umat Islam mengejar pahala dan ingin mendapatkan syafaat Ramadhan. Tidak kira lelaki mahupun perempuan, berlumba-lumba membuat pelbagai perkara sepanjang Ramadhan ini. Bagi kaum wanita pula, perkara yang paling bertuah ketika bulan Ramadhan ini ialah mengandung ketika bulan ini.
Tetapi, wanita yang mengandung ketika bulan Ramadhan ini hendaklah berwaspada akan tahap kesihatan mereka dan juga anak yang mereka kandungkan. Ini kerana ada perkara yang akan membataskan perbuatan kita sepanjang mengandung dan juga ada perkara yang perlu anda elak. Seperti perkongsian oleh Dr. Muhammad Izzat di laman Facebooknya, beliau berkongsi tips yang boleh ibu mengandung amalkan sepanjang bulan Ramadhan bagi mengelak jatuh sakit ketika mengandung.

Keistimewaan Mengandung Ketika Ramadhan

Bertuahnya puan saat ini,” kata seorang doktor kepada pesakit wanita yang sedang diperiksanya.

“Kenapa doktor?” balasnya menyoal dengan penuh rasa ingin tahu.

“Sekarang Ramadhan. Puan pula hamil pada bulan yang banyak kelebihannya ini. Ia kesempatan yang amat baik mendidik anak puan dari dalam kandungan untuk mengenal penciptaNya. Puan sangat lah bertuah!,” jelas doktor.
Maka, tidak hairanlah, meskipun sedang hamil atau menyusukan bayi, dalam masa yang sama ibu-ibu tetap ingin melaksanakan kewajipan berpuasa.
Mereka ingin meraih keistimewaan Ramadhan untuk membanyakkan ibadah seperti membaca al-Quran, solat tarawih, iktikaf dan memburu malam Lailatulqadar yang lebih baik daripada seribu bulan.
Justeru, pelbagai alasan diberikan sekalipun mereka diberikan rukhsah (keringanan), diperboleh meninggalkan puasa sekiranya keadaan tidak mengizinkan. Menurut mazhab Syafie, wanita hamil dan menyusui bayi apabila khuatir mengalami bahaya maka mereka wajib berbuka, tidak perlu berpuasa. Dan dalam keadaan ini mereka hendaklah menggantikan (Qada’) puasanya kelak.
Rata-rata alasan yang diberikan ibu-ibu, mereka berupaya untuk melaksanakan tuntutan berpuasa . Ada juga yang menyatakan, mereka enggan menggantikan puasa pada waktu lain, kerana tiada teman untuk berpuasa sama. Pendek kata, mereka ingin mengambil peluang berpuasa penuh tanpa adanya halangan haid jika di luar kehamilan.
Namun, ada juga ibu-ibu yang berdegil untuk tetap berpuasa dan nekad untuk tidak berbuka sekalipun sudah menunjukkan gejala hipoglisemia/kekurangan gula dalam darah seperti pening, loya, gementar dan pitam atau pengsan.
Mereka menangguhkan masa untuk berbuka “Tunggulah setengah jam lagi.” Betapa besarnya berpuasa sebulan penuh bagi mereka. Hal yang demikian sepatutnya tidak berlaku kerana ibu perlu mengambil kira keadaan bayi ketika ini, apabila gejala-gejala kekurangan gula berlaku, akan menimbulkan mudarat pada bayi anda.
Tips Kekal Sihat Sepanjang Bulan Ramadhan

Ibu-ibu yang terus memaksa diri untuk berpuasa tanpa menimbangkan keadaan kehamilan itu sebenarnya sedang membahayakan janin sendiri. Malah, janin juga boleh terkena hipoglisemia, kekurangan zat gula, kalori dan zat makanan/nutrisi yang berguna untuk pertumbuhannya. Kasihanilah anak-anak yang di dalam kandungan. Segala keberkatan tidak bermakna apabila zuriat kita tidak sihat.
Di sini ingin saya berkongsi tips-tips mudah bagi ibu-ibu hamil mengekalkan kesihatan unggul semasa hamil dan berpuasa.
Jika anda berpuasa, tentu sekali anda tidak boleh makan sekerap biasa, tetapi anda masih boleh makan lebih daripada dua kali di antara masa berbuka dan sahur. Hidangan makanan yang seimbang dan berkhasiat akan membantu mengekalkan berat badan dan mengelakkan masalah-masalah seperti sembelit, sakit kepala, ketakcernaan, lesu dan pedih ulu hati yang kesemuanya merupakan simptom-simptom biasa semasa hamil.
Cara Terbaik Bagi Wanita Hamil Berbuka Puasa

Tiada pelan makanan khas yang perlu anda ikuti, tetapi anda boleh mencuba tip-tip berikut sebagai cara terbaik untuk berbuka. Mulakan dengan: tiga biji kurma dan jus (bagus untuk menormalkan semula tahap gula yang rendah dalam darah);
– Susu atau yogurt rendah lemak.
– Sup jernih.
Kemudian, makanlah hidangan seimbang yang mengandungi: sepinggan salad atau ulam-ulaman sebagai hidangan pembuka selera
– Protein daripada ayam, daging atau ikan, kacang pis atau kekacang
– Karbohidrat kompleks daripada nasi beras perang dan roti bijian penuh
dan, banyak sayur-sayuran.
– Elakkan hidangan berlemak tinggi untuk mencegah pertambahan berat, pengambilan makanan kurang berkhasiat dan mengalami ketidakcernaan (indigestion)
Makanan Yang Elok Ketika Bersahur

Apakah saya perlu makan sahur jika saya berpuasa semasa hamil?
Bersahur sangat penting jika anda berpuasa. Ia akan mengekalkan tahap tenaga anda pada waktu siang. Jangan tinggalkan sahur kerana ia dapat membekalkan anda dengan nutrien-nutrien penting dan tenaga yang anda perlukan untuk kekal cergas pada waktu siang. Ia juga akan mengurangkan simptom-simptom kelaparan seperti sakit kepala dan mengantuk.
Hidangan sahur yang sihat mungkin mengandungi: nasi beras perang dan roti bijian penuh dengan kari
– Bijirin berserat tinggi atau bran dengan susu skim rendah lemak;
dan, buah-buahan termasuk buah kurma dan pisang.
– Elakkan meminum teh semasa sahur kerana ia boleh membuat anda mengalami dehidrasi.
Saya suka minum kopi dan/atau teh selepas berbuka. Bagaimana saya boleh menggantikannya?
– Minumlah jus buah-buahan segar dan bukannya minuman bergas, kopi atau teh.
– Minuman smoothie yang mengandungi susu, yogurt, ais dan buah adalah minuman yang menyegarkan dan membekalkan banyak keperluan buah-buahan harian anda. Sup sayur-sayuran pula membolehkan anda makan sayur-sayuran berbeza dan memberi vitamin, mineral dan serat tambahan dalam diet anda.
Apakah yang perlu saya masukkan dan elakkan dalam diet saya semasa berpuasa?

Untuk mengekalkan kesihatan semasa berpuasa, amalkanlah tip-tip di atas semasa makan, dan Selepas berbuka, berehat seketika, kemudian bangun dan berjalan-jalan. Lakukanlah aktiviti-aktiviti ringan.
Elakkan makan pada lewat malam sebelum tidur, tetapi pastikan anda bangun dan makan sahur. Minum air yg cukup selepas berbuka dan sebelum bersahur untuk mengelakkan dehidrasi
Kepada ibu mengandung yang difikirkan sihat dan boleh berpuasa oleh doktor, selamat berpuasa. Yang tak boleh tu, atau dalam erti kata lain berpuasa boleh memudaratkan, jgn degil gak tuk berpuasa.
Ahlan wasahlan ya Ramadhan
Sumber : Dr Muhammad Izzat


Jangan Tersalah Teknik Berurut Ketika Mengandung Kerana Boleh Undang 5 Risiko Bahaya Ini!

“Boleh ke aku pergi berurut ketika mengandung ni? Ada cakap boleh gugur kandungan!”
Mungkin ada dalam kalangan ibu yang sudah memikirkan untuk mengambil servis urutan sepanjang kehamilan. Mana tidaknya asyik lenguh kaki dan badan sahaja kan? Namun, ada yang tertanya-tanya boleh atau tidak ibu hamil pergi berurut atau hanya bahagian tertentu sahaja boleh diurut?

Jangan risau, menurut pakar Obstetrics dan Gynecology, Shivani Patel, tidak ada masalah untuk ibu hamil pergi berurut namun penjagaan yang rapi perlu dilakukan serta bukan semua tempat di badan boleh diurut kerana ada risiko! Ini termasuklah pemilihan servis urut yang bertauliah dan bukan hanya serkap jarang sahaja!
Baca juga: Ibu Hamil Boleh Mengurut Ikut Cara Ini, TAPI Ada Bahagian Badan Yang Tak Boleh Diurut!

BERURUT KETIKA MENGANDUNG KALAU SALAH TEMPAT BOLEH UNDANG 5 RISIKO

Antara risiko yang boleh berlaku jika anda terlampau banyak berurut atau urut di tempat yang salah:
1.Uri tercabut atau ‘Placenta Abruption’
Uri tercabut atau “placenta abruption’ ialah satu keadaan kecemasan apabila uri terlepas dari lekatan pada dinding rahim. Ini yang menyebabkan perdarahan di belakang rahim dan di dalam uterus. Bukan itu sahaja, kalau tersalah langkah, ia boleh menyebabkan komplikasi serius pada ibu dan bayi yang boleh membawa kepada kematian.
2.Risiko kelahiran pramatang
Kelahiran pramatang berlaku apabila tubuh anda mula bersedia untuk melahirkan bayi tiga minggu lebih awal daripada tarikh jangkaan bersalin anda. Kehamilan cukup bulan sepatutnya berlangsung sehingga 40 minggu usia kehamilan. Jadi, urutan tertentu yang salah langkah ketika hamil ini boleh menjadi risiko kepada situasi yang paling ingin dielakkan oleh si ibu.
3. Bayi lemas/Fetal distress
Jika air ketuban berwarna kehijauan seperti air tebu, ia menandakan bayi sudah ‘mengeluarkan najis dalam kandungan’ atau mengeluarkan ‘meconium’ iaitu hasil pertama kumuhan usus bayi berkenaan.
Ia adalah petanda bahawa bayi dalam keadaan tertekan atau ‘distress’ dan semakin pekat ‘meconium’ semakin bertambah risiko bayi berkenaan mendapat masalah pernafasan terutama akibat sindrom aspirasi meconium. Bayi dalam kandungan ibu boleh merasakan jantungnya bergerak lebih laju dan mengakibatkan keadaan ‘fetal distress’ atau tanda-tanda bayi lemas di dalam kandungan.
4.Risiko keguguran
Salah satu risiko paling serius akibat urutan semasa kehamilan yang salah adalah boleh mengakibatkan keguguran. Ini boleh menyebabkan placenta terlepas dari kawasan dinding rahim sebelum waktunya. Inilah yang menyebabkan keguguran berlaku apabila terlampau banyak tekanan diletakkan pada perut ibu hamil.
5.Risiko terbelit tali pusat
Selain urutan ini boleh menyebabkan bayi dalam kandungan lemas akibat air ketuban, masalah risiko terbelit tali pusat juga mungkin berlaku. Hal ini kerana pusingan atau gerakan dari urutan tersebut boleh menyebabkan posisi placenta lari dan tali pusat tersebut berpusing-pusing. Anda kena tahu juga bahawa terbelit tali pusat ini juga boleh menyebabkan bayi dan ibu kekurangan oksigen dan boleh mengancam nyawa!

*Untuk tujuan keselamatan jika tetap ingin berurut, pakar urut kehamilan mengelakkan urutan dalam dan tekanan kuat pada kaki. Menggunakan tekanan yang kuat boleh mengeluarkan bekuan darah. Sebaliknya, mereka menggunakan pukulan yang sangat ringan dan perlahan pada kaki.
Sumber: Healthline


Besarnya Pahala Belanja Orang Makan, Jangan Kedekut Rezeki…

Antara amalan paling mudah untuk mendapat pahala adalah melakukan sedekah seperti memberi wang kepada orang yang memerlukan. Selain duit, anda juga boeh memberi makanan seperti yang dikongsi oleh penceramah bebas, Ustaz Azhar Idrus menerusi satu video yang tular di media sosial.
Baca juga: 10 Petua Nak Tahu Anda Dah Benar-Benar Dapat Cinta Sejati

BESARNYA PAHALA BELANJA ORANG MAKAN, JANGAN KEDEKUT REZEKI

Jelasnya, suapan pertama makanan yang diberikan akan mendapat pahala dan diampunkan dosa si pemberi makanan. Selain itu, malaikat turut mendoakan kita kerana memberi makanan kepada orang dan berkongsi rezeki sesama manusia.

Ustaz Azhar Idrus juga memberitahu ada beberapa hadis sahih yang menyebut setiap makanan yang kita beri akan disimpan disimpan di sisi Allah sehingga menjadi sebesar gunung Uhud.

“Beri orang makan. Dia beli makanan bagi orang, pergi rumah kawan belikan makanan. Ada beberapa hadis lain menyebut, bahawasanya setiap suap yang orang makan dari belanja kita tadi disimpan di sisi Allah sehingga menjadi sebesar gunung Uhud,” ujarnya menerusi video pendek itu.
Semoga semua amalan kita diterima oleh Allah SWT dan sama-samalah kita mengejarkan melakukan kebaikan. Amin…
VIDEO PENUH:

View this post on Instagram

A post shared by TheTarbiyyah™ (@thetarbiyyah)

Sumber: Instagram The Tarbiyyah


Betul Atau Tak, Ini 10 Barang Yang Wajib Ada Dalam Handbag Wanita!

Jika anda seorang wanita, membawa beg tangan adalah menjadi aksesori yang penting kan? Mana tidaknya, nak bawa macam-macam barang tak kira nak pergi ke tempat kerja, pergi ke kelas atau berjalan-jalan. Kalau macam itu, dalam beg tangan anda mesti ada barang-barang ini. Oleh itu, untuk sesiapa yang tidak tahu, ini 10 Barang Wajib Ada Dalam Handbag Wanita!
1. Lipstick
http://thebeautylookbook.com/

Barang wajib yang mesti ada dalam beg tangan wanita adalah lipstick. Kemana saja anda pergi, tak kira selepas makan, selepas tengok wayang ke mesti lepas tu nak ‘touch up’ balik bibir kan? Sebab itulah, wanita tak kira bila mereka bawa beg tangan yang besar atau beg tangan yang kecil, lipstick mesti akan menjadi kewajiban. Bukan itu sahaja, ada juga dalam kalangan wanita yang akan membawa semua alat solek yang diletakkan dalam satu ‘pencil box’ di dalam beg tangan! Gigih betul ni.
2. Beg duit
www.aliexpress.com

Di dalam beg tangan wanita, ada satu lagi jenis beg iaitu beg duit atau dompet. Beg duit wanita pula bukanlah kecil macam dompet lelaki. Tambahan pula, dalam beg duit itu macam-macam ada selain duit. Kalau tak bawa beg duit macam manalah nak berbelanja betul tak?

3. Buku nota
www.lollipuff.com
Selalunya kalau ada buku nota dalam beg tangan, sudah semestinya wanita tersebut adalah wanita bekerjaya. Bukannya apa, kadang-kadang susah untuk dapatkan kertas apabila berada di luar pejabat atau rumah. Dengan adanya buku nota juga, mudah untuk anda mencatat perkara-perkara penting supaya tidak ketinggalan tarikh penting.
4. Makanan
www.pinterest.com
Ramai yang terkejut khususnya kaum lelaki bahawa makanan juga boleh didapati dalam beg tangan wanita. Tapi, bukanlah makanan berat macam nasi lemak dan nasi goreng tu, cuma makanan ringan sahaja. Makanan yang normal akan ada dalam beg tangan wanita adalah seperti coklat dan kekacang. Jadi, tak perlu lagi berlapar dalam saat-saat genting kerana makanan ini boleh dijadikan alas perut.
5. Contact lens + solution
http://www.rd.com/
Khusus untuk mereka yang berkaca mata, tak semestinya sepanjang masa anda akan memakai kaca mata kan? Memakai kanta lekap atau ‘contact lens’ adalah solusinya. Jadi, buat mereka yang selalu memakai ‘contact lens’ ini, sudah semestinya anda akan bawa ‘solution’ di dalam beg juga untuk mengelakkan mata kering. Selalu kaum lelaki akan cakap “eh kenapa nak bawa semua barang ni?”, padahal mereka tak tahu bahawa kaum wanita ni selalu bersedia sebelum sesuatu berlaku.
6. Telefon bimbit
http://www.masariekulucu.com/
Telefon bimbit sudah menjadi kemestian untuk dibawa oleh sesiapa sahaja. Ini juga menjadi barang wajib yang ada dalam beg tangan wanita. Kadang-kadang bukan sahaja satu telefon bimbit, ada yang sampai tiga telefon bimbit yang dibawanya! Nampak pelik tapi itulah hakikatnya. Mungkin setiap telefon tersebut berfungsi untuk kegunaan yang berbeza?
7. Powerbank
http://www.pcadvisor.co.uk/
Powerbank adalah antara ‘aksesori’ terkini yang boleh didapati dalam beg tangan wanita. Biasalah, apabila berada di luar rumah dalam tempoh yang lama dan merupakan pengguna aktif media sosial, cepat juga bateri telefon habis. Oleh itu, walaupun powerbank ini boleh tahan juga beratnya, wanita tetap akan bawa powerbank ini tak kira kemana sahaja mereka pergi.
8. Tisu
www.alibaba.com
Bila cuaca panas, pergi restoran dan pergi tandas awam tapi tak ada tisu disediakan? Sebab itulah wanita selalu membawa tisu dalam beg tangan mereka. Kata orang, wanita yang selalu bawa tisu di dalam beg tangan ke mana sahaja ini adalah seoarang yang pembersih, betul ke? Buat wanita yang bukan termasuk dalam kategori yang selalu membawa tisu, boleh la mula sekarang kerana anda akan rasa seperti sentiasa ‘dipermudahkan’ selalu.
9. Resit
http://orgjunkie.com/
Bukan sahaja dalam beg duit, malah dalam beg tangan juga, resit akan menjadi barang wajib ada. Kadang-kadang, bila malas nak keluarkan beg duit, baki duit dan resit tu dimasukkan sahaja dalam beg tangan terus. Lepas seminggu, bergunung resit bila dikeluarkan dari beg tangan wanita. Ada juga wanita yang selalu menyimpan resit ini supaya dapat dijadikan panduan perbelanjaan juga. Bagus betul!
10. Kunci rumah
http://www.safebee.com/
Kunci rumah adalah benda wajib yang ada dalam beg tangan wanita. Bila wanita yang menyimpan kunci rumah dalam beg tangan, ambil masa jugalah untuk mencari kunci rumah tersebut di dalam beg. Apabila dah bermacam-macam barang ada dalam beg tangan, kunci rumah yang kecil ni pun susah untuk dicari. Bukan kunci rumah sahaja, kunci kereta, kunci bilik, kunci almari dan bermacam-macam kunci!


Betul Atau Tidak Bayi 2 Bulan Boleh Maut Kerana Makan Pisang Dan Biskut? Doktor Beri Penjelasan!

Pemakanan pertama bayi bermula dari bayi berumur 6 bulan. Pada usia 6 bulan, peyusuan susu sahaja tidak dapat membekalkan nutrisi yang secukupnya kepada bayi seperti vitamin dan zat besi. Namun, ramai yang masih tidak tahu bahawa ia sebenarnya agak merbahaya untuk memberikan makanan pepejal kepada bayi berumur 6 bulan ke bawah.
Baru-baru ini, sudah tersebar di laman media sosial bahawa seorang bayi berusia 2 bulan dari Indonesia maut kerana makan pisang dan biskut. Ramai yang masih bertanya mengenai kesahihan penyebab kematian bayi tersebut kerana dikatakan usus bayi membengkak akibat pengumpulan makanan dan minuman yang terhalang. Betul atau tidak pisang dan biskut marie dapat menyumbatkan usus bayi? Jom kita baca perkongsian dan tips untuk mengelakkan kejadian sebegini dari Dr. Mohd Fadhli Mohd Fauzi di laman Facebook milik beliau mengenai kejadian ini.

DIBERI MAKAN PISANG & BISKUT MARIE, BAYI 2 BULAN INI MENEMUI ILAHI.
www.facebook.com
Semalam tersebar screenshot whatsapp tentang kematian bayi berusia 2 bulan yang mati dipercayai kerana makan pisang dan biskut marie di Indonesia. Ada orang tanya saya betul ke pisang dan biskut marie boleh menyebabkan kematian tersebut. Ini ulasan saya berdasarkan info terhad pada screenshot whatsapp yang ada.

Info yang ada pada screenshot whatsapp :

1. Bayi berusia 2 bulan.
2. Diberi makan pisang & biskut marie sejak usia 1 bulan
3. Mati kerana pneumoni berat
4. Perut membusung berdasarkan gambar
Pemberian makanan berbentuk pepejal atau semi-pepejal kepada bayi berusia bawah 4-6 bulan berisiko menyebabkan usus sumbat. Antara tandanya ialah perut membusung (abdominal distension) kerana usus membengkak akibat pengumpulan makanan dan minuman yang terhalang.
Apabila usus sumbat, risiko untuk bayi muntah-muntah adalah tinggi, lebih-lebih lagi jika pemberian minuman atau makanan tetap diteruskan. Kebiasannya muntah (vomitus) ini keluar mengikut mulut dan kadang-kadang hidung atau tertelan semula, namun ia boleh juga masuk ke dalam saluran pernafasan hingga paru-paru (aspiration into the lung) terutamanya bagi bayi.
Apabila muntah ini masuk ke dalam paru-paru, ia menyebabkan keradangan paru-paru (pneumonia) yang boleh mengakibatkan kesukaran untuk bernafas. Jika radang terlalu teruk (severe pneumonia = pneumoni berat), ia boleh menyebabkan kematian.
Pengajarannya, bukan semua petua atau tradisi boleh diikut bulat-bulat. Jika ada petua yang disahkan merbahaya berdasarkan landasan ilmu, tinggalkan sahaja.
Elakkan juga daripada jadi baik tidak bertempat dengan memberi makanan kepada anak orang lain tanpa izin ibubapanya kerana anak itu mungkin ada kontraindikasi kepada makanan tertentu. Niat memang baik, tapi caranya salah.
Beri makanan pelengkap pada usia 6 bulan bermula dengan bentuk semi-pepejal, secair yang boleh dahulu, kemudian baru ditambah kepekatannya mengikut kesesuaian.
Jika bayi muntah-muntah dan perut membusung, dapatkan konsultasi di fasiliti kesihatan dengan segera.
Nota 1 : Ini adalah pandangan peribadi penulis berdasarkan info terhad pada satu screenshot whatsapp sahaja dan bukannya diagnosis atau situasi sebenar selagi tiada pengesahan daripada pihak terlibat.
Nota 2 : Jangan kambinghitamkan pisang dan biskut marie. Pisang dan biskut marie tidak bersalah.
Sebarkan.
Sumber Facebook : Mohd Fadhli Mohd Fauzi


Betul Atau Tidak, Inilah 8 Situasi Yang Anda Pasti Lalui Apabila Bergelar Seorang Ayah

” Ayah nak mainan ni! Ayah nak makan! Ayah jomlah main sama-sama!”
 ” Haish, dulu masa bujang tak payah buat semua ni”
Banyak perbezaan sebenarnya ketika berada di zaman bujang dan apabila sudah menjadi seorang ayah. Kalau dahulu, anda hanya perlu menjaga kelengkapan sendiri sahaja tetapi apabila sudah berkeluarga, perhatian yang lebih perlu diberikan kepada isteri dan anak-anak. Bagi para ayah atau bakal ayah di luar sana, anda mesti melalui situasi sebegini apabila sudah bergelar ayah. Jom kita tengok apa situasi tersebut!

1. Waktu malam yang lebih panjang
http://www.peopleiwanttopunchinthethroat.com
Bagi para ayah yang suka berjaga lewat semasa zaman bujang dahulu, boleh merasa kembali situasi tersebut. Tetapi, kini anda perlu berjaga lewat kerena menjaga anak ya! Jangan terlalu mengharapkan isteri untuk melakukan semua perkara.  Anda sebagai ayah yang bertanggungjawab juga perlu membantu supaya dapat meringankan beban isteri.

2. Selalu berkunjung ke taman rekreasi
http://iscreamsundae.com/

Kalau dahulu berkunjung ke taman rekreasi agak jarang dilakukan, kini tidak lagi. Sebenarnya, antara aktiviti yang boleh dilakukan untuk mengeratkan hubungan bersama anak adalah dengan berkunjung ke taman rekreasi. Bila sudah berkunjung ke taman rekreasi, jangan pula lakukan aktiviti lain. Pastikan anak sentiasa berada dalam keadaan yang selamat dan jangan lalai.
3. Tidak akan membeli atau memakai baju berwarna putih lagi
http://www.whattoexpect.com
Pakaian berwarna putih boleh diibaratkan seperti  kain kanvas buat anak-anak. Anda mungkin boleh mengelak dari goresan pensil warna milik mereka tetapi, anda tidak akan terlepas dari sisa dan kotoran makanan anak. Ketika memberi anak makan khususnya yang masih kecil, sudah semestinya baju anda akan mengalami kekotoran. Justeru, anda perlu elak memakai atau membeli pakaian berwarna putih lagi sehinggalah tiba waktu yang sesuai.
4. Tidak akan kesunyian
http://kotaku.com/
Kehidupan anda ketika bujang dahulu juga tidak selalu kesunyian. Tetapi, bila sudah berkeluarga dan mempunyai anak, ternyata semuanya berbeza. Kalau dahulu, anda boleh membaca surat khabar dengan tenang tetapi, apabila sudah mempunyai anak, segalanya dipersoalkan. Kalau boleh, jangan memarahi mereka sebaliknya jawab segala pertanyaan kerana inilah masanya untuk mereka belajar sesuatu yang baharu.
5. Selalu membeli-belah
http://www.drmommychronicles.com
Jika anda fikir bosan membeli belah bersama isteri, maka kini anda tidak akan bosan lagi untuk keluar membeli belah bersama anak-anak. Hal ini kerana, selain dari membeli kelengkapan rumah, anda juga perlu melayan kerenah anak yang tidak menentu ketika berada di pusat membeli belah. Jangan risau, lama kelamaan anda akan terbiasa dengan keadaan ini dan akan berasa seronok pula untuk keluar membeli belah bersama anak-anak lagi.
6.  Sensitif dengan suara anak
http://theoffparent.com/
Pernah atau tidak anda berasa sangat sensitif dengan suara anak? Contohnya ketika anak memujuk untuk mendapatkan sesuatu barang yang diingini atau ketika anak menangis. Bila sudah menjadi seorang ayah, inilah situasi yang akan terjadi sama ada sedar atau tidak, anda melebihkan anak-anak lagi dari isteri.
7. Tidak boleh memandu dengan laju
http://blog.caasco.com
Waktu zaman bujang dahulu, lelaki memang suka memandu dengan laju. Bila sudah berkeluarga, anda sepatutnya ubah sikap tersebut. Apabila memandu dengan anak berada di dalam kereta yang sama, had laju sangat penting untuk mengelakkan situasi buruk berlaku. Bukannya apa, anda sekarang perlu ingat bahawa bukan nyawa anda sahaja yang perlu dijaga tetapi, nyawa anak-anak juga.
8. Kerja di pejabat tidak boleh dibawa pulang
http://storiesofworld.com
Kadanag-kadang kita tidak mempunyai masa yang cukup untuk menyiapkan kerja di pejabat, jadi alternatifnya adalah dengan membawa kerja pulang ke rumah. Itu semua dahulu, sekarang anda boleh lupakan hasrat tersebut apabila sudah menjadi seorang ayah. Situasi seperti susu tertumpah dan anak menconteng atau mengoyak kertas kerja sudah menjadi kebiasaan. Jadi, selesaikan kerja dahulu di pejabat dan pulang dengan selesa.


Betul Ke Ada Penyelesaian Masalah Kulit Kering, Gatal-Gatal & Kemerahan Sekaligus?

Nak pilih produk penjagaan kulit sekarang bukan main susah lagi, ingatkan bila lagi banyak pilihan produk di pasaran lebih mudahlah kita nak buat pilihan. Tapi sebaliknya saya jadi keliru pula produk mana yang betul-betul berkesan dengan kulit sensitif saya yang mudah gatal dan kemerah-merahan.
Kulit saya jenis yang sangat sensitif, mudah sangat naik kemerah-merahan kalau terdedah pada habuk, panas ataupun tersalah gunakan produk terutama sekali produk dengan based krim sebab kulit saya cepat berminyak. Kadang-kadang kulit jadi terlalu gatal dan saya tak boleh tidur atau berhenti menggaru sampai ada yang mula bertanya kenapa dengan kulit saya. Malu tu memang ada tapi tak tahu nak buat macam mana dah.

Disebabkan saya ada kawan-kawan dengan keadaan kulit yang lebih kurang sama, saya selalu bertanyakan produk apa yang berkesan untuk mereka. Paling penting, saya mahukan produk natural, lalu mereka mencadangkan produk Koolit. Jadi, saya pun buatlah sedikit carian di internet dan rupanya produk ini memang banyak feedback baik dan pernah viral di media sosial.
Orang kata benda baik kena kongsi sebab tu saya tulis perkongsian saya dekat sini mana tahu dapat membantu anda yang ada masalah sama macam saya.

Ini masalah yang dihadapi teman-teman saya
Kulit kering dan mengelupas

Teman saya Syazana mengalami masalah kulit kering yang sangat serius, kadang-kadang sampai mengelupas dan pedih. Dia gunakan produk Koolit Calming Cream setiap hari dan mula rasakan perubahan seperti tiada lagi kulit mengelupas yang teruk.
Namun, kata Syazana produk Koolit lebih berkesan pada kulit bayinya, seingat saya ayatnya lebih kurang bergini “Kulit baby I selalu kemerah-merahan, bila I gunakan Koolit Soothing Lotion kulit dia dah mula jadi lebih lembap dan tak ada lagi masalah gatal-gatal, seronok betul tak payah menggaru lagi, baby I dah boleh tidur dengan nyenyak sekarang”
Kulit gatal-gatal
Keadaan sebelum (kiri) dan selepas (kanan)
Janine pula mula-mula tak berapa yakin nak cuba Koolit sebab dia kata kebanyakkan produk yang dia pernah cuba semuanya tak membantu pun hilangkan gatal-gatal pada kulitnya yang memang ada alahan teruk jika tersentuh dengan bulu haiwan. Tapi sebab dia nak tahu, dia beli dan cuba juga gunakan Koolit Cooling Moisturizer pada sekitar kawasan peha yang gatal dan surprise suprise! Gatal-gatal tu hilang dalam masa beberapa minit je.
“Kulit terasa lega dengan cepat! Sekarang bila ada masalah alahan yang menyebabkan gatal-gatal atau digigit nyamuk sekalipun saya akan cepat-cepat sapukan Koolit Cooling Moisturizer”
Kulit Kemerahan
Gambar sebelum (kiri) dan selepas (kanan) seminggu menggunakan Koolit Calming Cream. Shu ambil gambar ni sebab dia perasan merah-merah pada kulit bayinya reda hanya dengan pemakaian pertama. Dengan adanya gambar ni Shu boleh bandingkan sendiri tahap keberkesanan produk bila digunakan untuk jangka masa lama
Satu lagi teman saya memilih Koolit Calming Cream sebagai tambahan kepada krim steroid untuk mengubati eczema yang dihadapi anaknya. Katanya, krim steroid membuatkan kulit si kecil menjadi kering jadi dia memilih untuk campurkan dengan Koolit Calming Cream, mujur ia berkesan untuk mengembalikan kelembapan pada kulit bayinya.
Kata Shu, dia suka Calming Cream sebab ia menyerap ke kulit dengan baik dan membantu mengurangkan masalah kulit anaknya. Berbeza dengan produk lain yang pernah dia gunakan, ada kalanya membuatkan kulit si kecil jadi lebih gatal sebab produk tersebut tidak menyerap ke kulit dan buatkan kulit menjadi bertambah gatal dalam keadaan cuaca panas.
“Setiap hari memang wajib sapukan Calming Cream, kadang-kadang lebih dua kali sehari I guna krim ni pada kulit baby sebab memang berkesan! Masa mula-mula gunakan dulu, kesannya dapat dilihat dalam masa seminggu je. Kadang-kadang memang ada ruam yang naik juga, tapi tidaklah seteruk dulu. Semuanya lebih terkawal dengan penggunaan Calming Cream”
Hasil penggunaan saya sendiri
Kulit saya mudah jadi gatal-gatal dan naik bintik merah. Lagi banyak saya garu, lagi banyak pula bintik merah yang naik. Paling teruk sekali di bahagian leher, tangan dan muka. Tambah stress setiap kali menggaru gatal-gatal tu akan jadi lagi teruk.
Sebabkan saya dah dengar sendiri review Koolit saya terus beli satu Koolit Calming Cream and Cooling Body Moisturiser untuk badan.
Sekarang saya dah faham kenapa kebanyakkan reviews dan teman-teman saya memuji produk ni. Koolit Calming Cream tak ada wangian yang mengandungi bahan kimia dan tekstur untuk pelembap sedikit pekat tapi tak membuatkan kulit melekit sebab ia menyerap dengan pantas, tak payahlah risau kalau nak guna walaupun musim panas. Ia juga membantu masalah kulit kering, mengelupas, kemerahan, gatal-gatal serta sensitif. SUKA!

Bagi saya, penyelamat sebenar saya adalah Cooling Body Moisturiser! Ia memang berkesan untuk menghilangkan masalah gatal-gatal kulit saya dalam satu minggu saja! Tak ada dah rasa nak menggaru bila saya gunakan pelembap ni. Macam mana pun, ia taklah bertindak macam magik dengan hilangkan bintik kemerah-merahan secara terus.
Namun, kelegaan segara yang menghilangkan rasa gatal tu memang saya paling loveee! Selepas lebih kurang seminggu menggunakan kedua-dua produk saya dapat lihat keadaan kulit saya kini bertambah baik! Keseluruhan kawasan kulit yang menjadi merah dan calar akibat menggaru dah jadi lebih lembut dan lembap hasil dari penggunaan produk yang konsisten.

Untuk muka pula, lepas nampak kesan yang baik, saya cuba Koolit Facial Cleanser bersama Koolit Calming Cream untuk wajah, dengan harapan bolehlah merawat parut yang tinggal. Dalam masa beberapa hari je, kulit mula terasa lebih lembut dan lembap.
Tekstur pencuci muka ni sangat ringan dan senang dibilas. Pelembap wajahnya pula melengkapi keperluan kulit dengan secukupnya. Bukan tu je, parut pun dah beransur hilang dan tak perlulah pergi jumpa doktor pakar kulit! YEAY!

Anda hadapi masalah yang sama? Cuba sendiri dan rasakan perbezaannya
Untuk anda yang mengalami masalah kulit kering, gatal dan sensitif saya sarankan untuk cuba sendiri produk Koolit. Lagi pula, ianya merupakan produk buatan tempatan yang mengandungi bahan natural dan selamat untuk digunakan.
Bukan apa, saya faham memang susah nak cari produk yang berkesan dengan kulit sensitif, jadi bila dah ada ni kena lah share dengan anda!

Kalau nak beli, beli rangkaian pencuci dan pelembap sekali okay? Tapi kalau anda masih ragu-ragu dan hanya nak beli satu produk untuk cuba dulu jangan fikir panjang terus je beli pelembap Koolit! Ia bertindak untuk membaiki kulit yang rosak dan mengekalkan kesihatan kulit. Contoh yang paling ketara macam perbezaan kulit rakan-rakan saya di atas.

Koolit ada dekat Watsons!
Kalau anda berminat nak dapatkan produk Koolit, anda boleh ke mana-mana cawangan Watsons, Multicare atau Constant yang berhampiran. Anda juga boleh lakukan pembelian melalui Shopee di SINI atau melalui laman web rasmi Koolit di SINI.
Selamat mencuba! Harapnya kita semua akan dapat kulit yang lebih sihat! Sama-sama kita jaga kita okay 🙂


Betul Ke Air Beralkali Baik Untuk Kita? Ini Apa Yang Anda Perlu Tahu!

Minum air yang mencukupi setiap hari adalah sangat penting untuk kesihatan kita.
Ia dapat mengelakkan kita dari dehidrasi, mengelakkan kita berada dalam keadaan yang menyebabkan pemikiran kita tidak jelas dan mengakibatkan perubahan mood.

Selain itu, tidak mendapat air yang mencukupi juga akan menyebabkan badan anda panas dan juga akan mudah untuk anda mendapat penyakit seperti sembelit dan batu karang.

Air yang bersifat alkali yang dihasilkan secara semula jadi berlaku apabila air melepasi batu dari punca air semula jadi contohnya seperti mata air.
Dengan cara ini, air dapat mengambil mineral yang dapat meningkatkan tahap alkalinya.
Untuk menghasilkan air beralkali, teknik ni menggunakan produk yang dipanggil ionizer dimana ia akan menaikkan tahap pH air biasa.
Pengeluar produk mengatakan bahawa proses ini digunakan untuk memisahkan molekul dalam air yang lebih berasid dan beralkali.
Produk baharu keluaran Panasonic ni menggunakan alkaline water!

Ultra Filtration Alkaline Ionizer TK-AS700 iaitu pengeluaran produk baharu dari Panasonic yang  menggunakan air beralkali untuk menambah nilai kepada air paip untuk mencipta gaya hidup  yang lebih baik.
Dengan menggunakan proses elektrolisis, air iaitu H2O akan dipecahkan kepada H2 dan O2  yang akan menghasilkan air beralkali dan berasid.
Air berion alkali (alkaline ionized) memberikan perut yang lebih sihat kerana kesan air berion  alkali ini dapat memperbaiki masalah gastrointestinal dan telah diluluskan di bawah Akta Peranti  Farmaseutikal dan Perubatan Jepun (Akta PMD).
Selain itu, ia juga selamat dengan memiliki pH yang stabil. TK-AS700 dari Panasonic ini juga  dilengkapi dengan pengesanan optimum isipadu aliran air dan kualiti air yang memastikan  penjanaan stabil alkaline ionized water yang selamat dengan pH yang kurang daripada 10.
Ultra Filtration Alkaline Ionizer TK-AS700 juga selamat dan sihat digunakan untuk pelbagai  aplikasi contohnya seperti mengekstrak lebih banyak perisa daripada teh, memberikan aroma  yang lebih baik ketika memasak dan banyak lagi.
Jadi anda tak perlu risau kerana ia dapat digunakan dalam pelbagai situasi!
Pemasangan yang mudah!

Untuk pengetahuan anda, cartridge yang digunakan untuk TK-AS700 dari Panasonic ini hanya  menggunakan satu cartridge dalam jangka masa satu tahun.
Disebabkan ini, pengguna boleh mengurangkan kos yang banyak kerana tidak perlu  menggantikannya setiap tiga bulan atau kurang dari itu.
Anda juga boleh menggantikannya dengan sendiri kerana ia lebih mudah. Tak perlu untuk anda  membuat pembayaran hanya untuk menggantikan catridge yang sudah anda gunakan.
Selain itu, anda juga boleh pasang peranti TK-AS700 tersendiri dan melakukan pemasangan  dengan sendiri.
Anda tak perlu risau kerana mereka akan memberikan manual dan penerangan terperinci yang  mempunyai langkah demi langkah untuk anda ikut ketika memasang peranti.
Bestkan? Memang banyak kos yang anda boleh kurangkan apabila menggunakan TK-AS700 ni.
Sesuai untuk semua isi rumah

Untuk pengetahuan anda, air beralkali tidak sesuai untuk pembuatan susu bayi  dan pesakit yang dibawah pengambilan ubat.
Ini kerana air beralkali akan melarutkan ubat dengan lebih cepat sebelum badan anda dapat  menyerapnya.
Tetapi disebabkan TK-AS700 didatangi dengan tahap pH air yang berbeza, jadi untuk anda yang  tidak sesuai untuk minum air beralkali, anda boleh memilih untuk minum purified water.
Jadi, ia masih boleh diminum oleh mereka-mereka yang tidak disyorkan untuk minum air yang  beralkali.
Lebih banyak pilihan dan jenis air yang mudah untuk anda pilih dan gunakan. Paling penting mereka juga memiliki sijil halal, jadi anda tidak perlu risau!
Untuk pengetahuan lebih lanjut tentang Panasonic Alkaline Ionizer, anda boleh layari laman web Panasonic Malaysia di https://www.panasonic.com/my/consumer/kitchen-appliance/water/alkaline-water-ionizer/tk-as700-wma.html dan https://club.panasonic.com/my_en/tk-as700-wma.html.


Betul Ke Anak Boleh Speech Delay Sebab Gajet? Ini Jawapannya…

Baru-baru ini tular di media sosial mengenai satu video yang memaparkan seorang guru wanita membahas topik mengenai speech delay dan gajet. Video tersebut bagaimanapun mengundang marah warganet kerana ada beberapa perkara yang disampaikan tidak betul dan tidak sesuai.
Seorang Pediatric Occupational Therapist, dikenali sebagai Maryam Jamadi tampil memberi penjelasan dengan lebih mendalam agar masalah anak mengalami speech delay dapat difahami dengan lebih betul dan tepat oleh para ibu di luar sana. Ikuti penerangan ringkas dan padat di bawah. Ibu bapa kena alert!

Baca juga: Doktor Kongsi Kesan ‘Screen Time’ Kepada Anak Jika Pendedahan Terlalu Awal
BETUL KE ANAK BOLEH SPEECH DELAY SEBAB GAJET?

“Anak speech delay sebab gajet, padan muka!”

Saya tertonton pula video seorang guru tadi, walaupun anak saya tak ada masalah  speech delay, saya pun terasa hati juga, mungkin sebab cara penyampaian terlalu skeptikal dan pukul rata semua masalah perkembangan anak disebabkan gajet.
Terbayang muka anak-anak di pusat terapi saya, sampai begitu sekali pandangan guru tersebut yang mungkin ramai lagi yang ada pemikiran yang sama.
Jadi, saya nak beri sedikit pencerahan kepada semua yang:
1. Speech delay sebab gadget: yes and no

Yes: Jika ada sejarah pendedahan skrin lebih 30 minit sehari semasa umur bawah 18 bulan.
No: Jika tiada pendedahan skrin.
2. Toileting accidents sebab gadget: yes and no
Yes: Jika anak menonton gadget lebih dari waktu yang sepatutnya.
No: Jika tiada pendedahan skrin berlebihan.
3. Tak pandai urus diri sebab gadget: yes and no

Yes: Jika ada kelewatan perkembangan motor halus atau motor kasar disebabkan terlalu banyak didedahkan dengan gadget dan kurang pergerakan.
No: Jika tiada masalah kelewatan perkembangan motor atau pergerakan terhad disebabkan duduk setempat.
4. Autism-like-symptom sebab gadget: yes
Yes Jika anak didedahkan dengan skrin terlalu lama contohnya 5 jam sehari dan kurang rangsangan sensori dan kurang interaksi dua hala.
5 Autisme sebab gadget: no

No: Didedahkan dengan skrin atau tidak, anak tetap ada autisme.
Nampakkan? Tiada yang pasti dan tidak semua kes melibatkan kelewatan perkembangan berpunca dari gadget. Saya harap dapat beri pencerahan kepada semua pendidik dan mak ayah.
Jadi, saya mohon sangat-sangat hentikanlah tanggapan dan pandangan skeptikal terhadap mak ayah yang mempunyai anak speech delay, autisme atau ADHD. Semoga bermanfaat.
Sumber: Facebook Maryam Jamadi